02012R0748 — SK — 25.07.2021 — 011.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B NARIADENIE KOMISIE (EÚ) č. 748/2012 z 3. augusta 2012 stanovujúce vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení, ako aj osvedčovania projekčných a výrobných organizácií (prepracované znenie) (Text s významom pre EHP) (Ú. v. ES L 224 21.8.2012, s. 1)

Zmenené a doplnené:





Opravené a doplnené:









▼B

NARIADENIE KOMISIE (EÚ) č. 748/2012

z 3. augusta 2012

stanovujúce vykonávacie pravidlá osvedčovania letovej spôsobilosti a environmentálneho osvedčovania lietadiel a prislúchajúcich výrobkov, častí a zariadení, ako aj osvedčovania projekčných a výrobných organizácií

(prepracované znenie)

(Text s významom pre EHP)







Článok 1

Rozsah pôsobnosti a vymedzenie pojmov

1. Toto nariadenie stanovuje v súlade s článkom 5 ods. 5 a článkom 6 ods. 3 nariadenia (ES) č. 216/2008 spoločné technické požiadavky a administratívne postupy týkajúce sa letovej spôsobilosti a environmentálneho osvedčovania výrobkov, častí a zariadení, pričom špecifikuje: a) vydávanie typových osvedčení, obmedzených typových osvedčení, doplnkových typových osvedčení, letových povolení a zmeny týchto osvedčení; b) vydávanie osvedčení o letovej spôsobilosti, obmedzených osvedčení o letovej spôsobilosti, letových povolení a autorizovaných osvedčení o uvoľnení; c) vydávanie schválení postupu opravy; d) preukazovanie zhody s požiadavkami ochrany životného prostredia; e) vydávanie hlukových osvedčení; f) identifikáciu výrobkov, častí a zariadení; g) osvedčovanie určitých častí a zariadení; h) osvedčovanie projekčných a výrobných organizácií; i) vydávanie príkazov na zachovanie letovej spôsobilosti.

2. Na účely tohto nariadenia platia tieto definície: a) „JAA“ (Joint Aviation Authorities) znamená „Spoločné letecké úrady“; b) „JAR“ (Joint Avation Requirements) znamená „Jednotné letecké predpisy“; c) „časť 21“ znamená požiadavky na osvedčovanie a postupy osvedčovania lietadla a prislúchajúcich výrobkov, častí a zariadení a projekčných a výrobných organizácií, ktoré sú stanovené v prílohe I k tomuto nariadeniu; ▼M6 ————— ▼B e) „hlavné miesto podnikania“ je riaditeľstvo alebo sídlo spoločnosti, v rámci ktorého sa vykonávajú hlavné finančné operácie a prevádzková kontrola činností uvedených v tomto nariadení; f) „predmet“ znamená akúkoľvek časť a zariadenie používané na civilných lietadlách; g) „ETSO“ (European Technical Standart Order) je Európske technické štandardné schválenie. Európske technické štandardné schválenie je podrobná špecifikácia letovej spôsobilosti, ktorú vydáva Európska agentúra pre bezpečnosť letectva (ďalej len „agentúra“) na zabezpečenie zhody s požiadavkami tohto nariadenia ako minimálna výkonnostná norma pre špecifikované predmety; h) „EPA“ (European Part Approval) je Európske schválenie konštrukčnej časti. Európske schválenie konštrukčnej časti predmetu znamená, že predmet bol vyrobený v súlade so schválenými konštrukčnými údajmi, ktoré nepatria držiteľovi typového osvedčenia príslušného výrobku, okrem predmetov ETSO; i) „lietadlo ELA1“ (European Light Aircraft) je toto európske ľahké lietadlo s posádkou: i) letún s maximálnou vzletovou hmotnosťou (MTOM – Maximum Take-off Mass) 1 200 kg alebo menšou, ktorý nie je klasifikovaný ako zložité motorové lietadlo; ii) vetroň alebo motorový vetroň s maximálnou vzletovou hmotnosťou (MTOM) 1 200 kg alebo menšou; iii) balón s najväčším konštrukčným objemom nosného plynu alebo horúceho vzduchu maximálne 3 400 m3 pre teplovzdušné balóny, 1 050 m3 pre plynové balóny, 300 m3 pre priviazané plynové balóny; iv) vzducholoď určená pre maximálne štyroch pasažierov s najväčším konštrukčným objemom nosného plynu alebo horúceho vzduchu maximálne 3 400 m3 pre teplovzdušné vzducholode a 1 000 m3 pre plynové vzducholode; j) „lietadlo ELA2“ je toto európske ľahké lietadlo s posádkou: i) letún s maximálnou vzletovou hmotnosťou (MTOM) 2 000 kg alebo menšou, ktorý nie je klasifikovaný ako zložité motorové lietadlo; ii) vetroň alebo motorový vetroň s maximálnou vzletovou hmotnosťou (MTOM) 2 000 kg alebo menšou; iii) balón; iv) teplovzdušná vzducholoď; v) plynová vzducholoď so všetkými týmito charakteristikami: — statická hmotnosť maximálne 3 %, — nevektorovaný ťah (okrem reverzného ťahu), — konvenčná a jednoduchá konštrukcia: štruktúry, systému riadenia a systému balonetu, — bez servoriadenia; vi) veľmi ľahké rotorové lietadlo; ▼M5 k) „údaje o prevádzkovej vhodnosti“ (OSD) sú údaje, ktoré sú súčasťou typového osvedčenia, obmedzeného typového osvedčenia alebo doplnkového typového osvedčenia lietadla, a ktoré pozostávajú z/zo: i) minimálneho učebného plánu pre výcvik na typovú kvalifikáciu pilotov vrátane určenia typovej kvalifikačnej kategórie; ii) vymedzenia rozsahu zdrojových údajov overovania lietadla na podloženie objektívnej kvalifikácie simulátorov alebo predbežných údajov na podloženie ich dočasnej kvalifikácie; iii) minimálneho učebného plánu pre výcvik na získanie typovej kvalifikácie personálu osvedčujúceho údržbu vrátane určenia typovej kvalifikačnej kategórie; iv) určenia typu alebo variantu pre palubných sprievodcov a údajov o konkrétnom type lietadla pre palubných sprievodcov; v) základného zoznamu minimálneho vybavenia. ▼B

Článok 2

Osvedčovanie výrobkov, častí a zariadení

1. Pre výrobky, časti a zariadenia sa vydávajú osvedčenia podľa prílohy I (časti 21).

2. Odchylne od ustanovenia odseku 1 sa ustanovenia podčastí H a I prílohy I (časti 21) nevzťahujú na lietadlo vrátane akýchkoľvek nainštalovaných výrobkov, častí alebo zariadení, ktoré nie sú registrované v členskom štáte. Nevzťahujú sa na ne ani ustanovenia podčasti P prílohy I (časti 21) okrem prípadov, keď registračné značky lietadla predpisuje členský štát.

Článok 3

Zachovanie platnosti typových osvedčení a príslušných osvedčení o letovej spôsobilosti

1. Na výrobky, pre ktoré vydal členský štát do 28. septembra 2003 typové osvedčenie alebo dokument umožňujúci vydanie osvedčenia o letovej spôsobilosti, sa uplatňujú tieto ustanovenia: a) Výrobok sa považuje za výrobok, ktorý má typové osvedčenie vydané v súlade s týmto nariadením, ak: ▼M2 i) jeho základňou typového osvedčovania bola: — pre výrobky osvedčované podľa postupov JAA predpisová základňa typového osvedčovania od JAA, ako je definované v ich dátovom dokumente JAA, alebo — pre ostatné výrobky predpisová základňa typového osvedčovania definovaná v dátovom doklade typového osvedčenia štátu, v ktorom boli vyvinuté, ak bol tento štát: — členským štátom, pokiaľ agentúra s prihliadnutím najmä na používané technické podmienky osvedčovania a skúsenosti z prevádzky nerozhodne, že táto predpisová základňa typového osvedčovania nezabezpečuje úroveň bezpečnosti rovnocennú s úrovňou, akú vyžaduje nariadenie (ES) č. 216/2008 a toto nariadenie, alebo — štátom, ktorý uzavrel s členským štátom dvojstrannú dohodu o letovej spôsobilosti alebo podobnú dohodu, podľa ktorej boli také výrobky osvedčené na základe technických podmienok osvedčovania štátu, v ktorom boli vyvinuté, pokiaľ agentúra neurčí, že takéto technické podmienky osvedčovania alebo skúsenosti z prevádzky alebo systém bezpečnosti štátu návrhu, v ktorom boli vyvinuté, nezabezpečujú úroveň bezpečnosti rovnocennú s úrovňou, akú vyžaduje nariadenie (ES) č. 216/2008 a toto nariadenie. Agentúra vypracuje prvé hodnotenie účinkov ustanovení druhej zarážky a predloží Komisii stanovisko vrátane možných zmien tohto nariadenia; ▼B ii) požiadavkami na ochranu životného prostredia boli požiadavky stanovené v prílohe 16 k Chicagskému dohovoru, ktoré sú uplatniteľné na tento výrobok; iii) uplatniteľnými príkazmi na zachovanie letovej spôsobilosti boli príkazy štátu, v ktorom bol výrobok vyvinutý. b) Konštrukcia jednotlivého lietadla, ktoré sa nachádzalo v registri členského štátu pred 28. septembrom 2003, sa považuje za schválenú v súlade s týmto nariadením, ak: i) jeho základná typová konštrukcia bola súčasťou typového osvedčenia uvedeného v písmene a); ii) všetky zmeny základnej typovej konštrukcie, za ktoré nebol zodpovedný držiteľ typového osvedčenia, boli schválené, a iii) príkazy na zachovanie letovej spôsobilosti vydané alebo prijaté členským štátom registrácie pred 28. septembrom 2003 boli splnené vrátane akýchkoľvek zmien príkazov na zachovanie letovej spôsobilosti vydaných štátom, v ktorom bolo lietadlo vyvinuté, dohodnutých s členským štátom registrácie.

2. Pokiaľ ide o výrobky, ktorých typové osvedčovanie sa uskutočňovalo v rámci JAA alebo členského štátu k 28. septembru 2003, uplatňuje sa toto: a) ak výrobok osvedčujú viaceré členské štáty, použije sa projekt v najpokročilejšom štádiu ako referenčný; b) neuplatňuje sa bod 21.A.15 písm. a), b) a c) prílohy I (časti 21); ▼M2 c) odchylne od bodu 21.A.17A prílohy I (časti 21) je základňou typového osvedčovania základňa, ktorú stanovili JAA prípadne členský štát v deň požiadania o schválenie; d) zistenia zhody vykonané postupmi JAA alebo členského štátu na účely splnenia požiadaviek bodu 21.A.20 písm. a) a d) prílohy I (časti 21) sa považujú za zistenia zhody vykonané agentúrou. ▼B

3. Pokiaľ ide o výrobky, ktoré majú vnútroštátne typové osvedčenie alebo rovnocenné osvedčenie a ktorých schvaľovanie zmeny nebolo v členskom štáte ukončené v čase, keď typové osvedčenie muselo byť v súlade s týmto nariadením, uplatňuje sa toto: a) ak schvaľovanie uskutočňujú viaceré členské štáty, použije sa projekt v najpokročilejšom štádiu ako referenčný; b) neuplatňuje sa bod 21.A.93 prílohy I (časti 21); c) príslušnou základňou osvedčovania je základňa, ktorú v deň žiadosti o schválenie zmeny stanovili JAA alebo prípadne členský štát; d) zistenie zhody vykonané postupmi JAA alebo členského štátu na účely splnenia požiadaviek bodu 21.A.103 písm. a) bodu 2 a písm. b) prílohy I (časti 21) sa považuje za zistenie zhody vykonané agentúrou.

4. Pokiaľ ide o výrobky, ktoré mali vnútroštátne typové osvedčenie alebo rovnocenné osvedčenie a pri ktorých členský štát v čase, keď typové osvedčenie muselo byť v súlade s týmto nariadením, neskončil proces schvaľovania postupu veľkej opravy, zistenie zhody podľa postupov JAA alebo postupov členského štátu na účely splnenia požiadaviek bodu 21.A.433 písm. a) prílohy I (časti 21) sa považuje za zistenie zhody vykonané agentúrou.

5. Osvedčenie o letovej spôsobilosti vydané členským štátom, ktoré potvrdzuje zhodu s typovým osvedčením udeleným podľa odseku 1, sa považuje za osvedčenie v súlade s týmto nariadením.

Článok 4

Zachovanie platnosti doplnkových typových osvedčení

1. Pokiaľ ide o doplnkové typové osvedčenia, ktoré vydal členský štát podľa postupov JAA alebo príslušných vnútroštátnych postupov a pokiaľ ide o zmeny výrobkov navrhnuté osobami inými, ako je držiteľ typového osvedčenia výrobku, ktoré schválil členský štát podľa príslušných vnútroštátnych postupov, ak doplnkové typové osvedčenie alebo zmena boli platné k 28. septembru 2003, doplnkové typové osvedčenie alebo zmena sa považujú za vydané podľa tohto nariadenia.

2. Pokiaľ ide o doplnkové typové osvedčenia, ktorých osvedčovanie k 28. septembru 2003 vykonával členský štát podľa príslušných postupov JAA pre doplnkové typové osvedčenia, a pokiaľ ide o závažné zmeny výrobkov navrhované osobami inými, ako je držiteľ typového osvedčenia výrobku, pre ktorý proces osvedčovania k 28. septembru 2003 vykonával členský štát podľa príslušného vnútroštátneho postupu, uplatňuje sa toto: a) ak osvedčovanie vykonávali viaceré členské štáty, použije sa projekt v najpokročilejšom štádiu ako referenčný; b) neuplatňuje sa bod 21.A.113 písm. a) a b) prílohy I (časti 21); c) príslušnou základňou osvedčovania je základňa, ktorú v deň žiadosti o doplnkové typové osvedčenie alebo schválenie závažnej zmeny stanovili JAA alebo prípadne členský štát; d) zistenie zhody vykonané postupmi JAA alebo členského štátu na účely splnenia požiadaviek bodu 21.A.115 písm. a) prílohy I (časti 21) sa považuje za zistenie zhody vykonané agentúrou.

▼M2 —————

▼B

Článok 6

Zachovanie platnosti osvedčení častí a zariadení

1. Schválenia častí a zariadení, ktoré vydal členský štát a ktoré platili 28. septembra 2003, sa považujú za schválenia vydané v súlade s týmto nariadením.

2. Pokiaľ ide o časti a zariadenia, ktorých schvaľovanie alebo povoľovanie k 28. septembru 2003 uskutočňoval členský štát, uplatňuje sa toto: a) ak sa povoľovací proces uskutočňoval vo viacerých členských štátoch, použije sa projekt v najpokročilejšom štádiu ako referenčný; b) neuplatňuje sa bod 21.A.603 prílohy I (časti 21); c) uplatniteľnými požiadavkami na údaje stanovené v bode 21.A.605 prílohy I (časti 21) sú požiadavky stanovené príslušným členským štátom ku dňu žiadosti o schválenie alebo povolenie; d) zistenie zhody vykonané príslušným členským štátom na účely splnenia požiadaviek bodu 21.A.606 písm. b) prílohy I (časti 21) sa považuje za zistenie zhody vykonané agentúrou.

Článok 7

Letové povolenie

Podmienky, ktoré do 28. marca 2007 ustanovili členské štáty pre letové povolenie alebo iné osvedčenie o letovej spôsobilosti vydané pre lietadlo, ktoré nemalo osvedčenie o letovej spôsobilosti alebo obmedzené osvedčenie o letovej spôsobilosti vydané podľa tohto nariadenia, sa považujú za podmienky, ktoré boli ustanovené v súlade s týmto nariadením, ak agentúra nerozhodla do 28. marca 2008, že tieto podmienky neposkytujú úroveň bezpečnosti rovnocennú s úrovňou, ktorá sa vyžaduje v nariadení (ES) č. 216/2008 alebo v tomto nariadení.

▼M2

Článok 7a

Údaje o prevádzkovej vhodnosti

1. Držiteľ typového osvedčenia lietadla vydaného do 17. februára 2014, ktorý má v úmysle dodať nové lietadlo prevádzkovateľovi z EÚ dňa 17. februára 2014 alebo po tomto dátume, získa schválenie v súlade s bodom 21.A.21 písm. e) prílohy I (časti 21) okrem minimálneho učebného plánu pre výcvik na typovú kvalifikáciu osvedčujúceho personálu údržby a okrem overovacích zdrojových údajov lietadla na podloženie objektívnej kvalifikácie simulátora(-ov). Schválenie získa najneskôr 18. decembra 2015 alebo pred začatím prevádzkovania lietadla prevádzkovateľom EÚ podľa toho, ktorý z týchto dátumov nastane neskôr. Údaje o prevádzkovej vhodnosti môžu byť obmedzené na dodaný model.

2. Žiadateľ o typové osvedčenie lietadla, ktorý podal žiadosť pred 17. februárom 2014, pre ktorého nebolo vydané typové osvedčenie pred 17. februárom 2014, získa schválenie v súlade s bodom 21.A.21 písm. e) prílohy I (časti 21) okrem minimálneho učebného plánu pre výcvik na typovú kvalifikáciu osvedčujúceho personálu údržby a okrem zdrojových údajov overovania lietadla na podloženie objektívnej kvalifikácie simulátora(-ov). Schválenie získa najneskôr 18. decembra 2015 alebo pred začatím prevádzkovania lietadla prevádzkovateľom z EÚ podľa toho, ktorý z týchto dátumov nastane neskôr. Agentúra prijme bez ďalšieho overovania zistenia zhody vykonané príslušnými orgánmi v procesoch rady pre prevádzkové hodnotenie pod zodpovednosťou JAA alebo agentúry pred nadobudnutím účinnosti tohto nariadenia.

3. Správy rady pre prevádzkové hodnotenie a základné zoznamy minimálneho vybavenia vydané v súlade s postupmi JAA alebo agentúrou pred nadobudnutím účinnosti tohto nariadenia sa považujú za údaje o prevádzkovej vhodnosti schválené v súlade s bodom 21.A.21 písm. e) prílohy I (časti 21) a musia byť zahrnuté v príslušnom typovom osvedčení. Držitelia príslušných typových osvedčení navrhnú agentúre do 18. júna 2014 rozdelenie údajov o prevádzkovej vhodnosti na povinné údaje a nepovinné údaje.

4. Držitelia typového osvedčenia obsahujúceho údaje o prevádzkovej vhodnosti musia získať schválenie rozšírenia rozsahu pôsobnosti svojho povolenia organizácie na projektovanie, prípadne alternatívnych postupov k povoleniu organizácie na projektovanie, s cieľom zahrnúť do 18. decembra 2015 aspekty prevádzkovej vhodnosti.

▼B

Článok 8

Projekčné organizácie

1. Organizácia zodpovedná za projektovanie výrobkov, častí a zariadení, za ich zmeny alebo opravy musí preukázať svoju spôsobilosť v súlade s ustanoveniami prílohy I (časti 21).

2. Odchylne od odseku 1 organizácia, ktorá má hlavné obchodné sídlo v nečlenskom štáte môže preukázať svoju spôsobilosť vlastníctvom osvedčenia vydaného uvedeným štátom pre výrobok, časť alebo vybavenie za predpokladu: a) že príslušný štát je štátom, v ktorom boli vyvinuté, a b) agentúra stanovila, že systém tohto štátu obsahuje rovnakú úroveň nezávislosti kontroly zhody, akú poskytuje toto nariadenie buď prostredníctvom rovnocenného systému povoľovania organizácií alebo priamym zapojením príslušného orgánu tohto štátu.

3. Povolenia organizácie na projektovanie, vydané alebo uznané členským štátom v súlade s požiadavkami JAA a postupmi platnými pred 28. septembrom 2003, sa považujú za zodpovedajúce tomuto nariadeniu.

Článok 9

Výrobné organizácie

1. Organizácia zodpovedná za výrobu výrobkov, častí a zariadení, za ich zmeny alebo opravy musí preukázať svoju spôsobilosť v súlade s ustanoveniami prílohy I (časti 21).

2. Odchylne od odseku 1 výrobca, ktorý má hlavné obchodné sídlo v nečlenskom štáte môže preukázať svoju spôsobilosť vlastníctvom osvedčenia vydaného uvedeným štátom pre výrobok, časť alebo vybavenie za predpokladu: a) že príslušný štát je štátom výrobcu a b) agentúra stanovila, že systém tohto štátu obsahuje rovnakú úroveň nezávislosti kontroly zhody, akú poskytuje toto nariadenie buď prostredníctvom rovnocenného systému udeľovania povolení organizáciám alebo priamym zapojením príslušného orgánu tohto štátu.

3. Povolenia organizácie na výrobu, vydané alebo uznané členským štátom v súlade s požiadavkami JAA a postupmi platnými pred 28. septembrom 2003, sa považujú za zodpovedajúce tomuto nariadeniu.

▼M8

4. Odchylne od odseku 1 výrobná organizácia môže požiadať príslušný orgán o výnimky z požiadaviek na ochranu životného prostredia uvedených v článku 9 ods. 2 prvom pododseku nariadenia (EÚ) 2018/1139.

▼B

Článok 10

Opatrenia agentúry

1. Agentúra vypracuje prijateľné prostriedky preukázania zhody (ďalej len „AMC“ – acceptable means of compliance), ktoré príslušné orgány, organizácie a personál môžu používať na preukázanie zhody s ustanoveniami prílohy I (časti 21) k tomuto nariadeniu.

2. V AMC vydaných agentúrou sa nesmú zavádzať nové požiadavky ani zmierňovať požiadavky prílohy I (časti 21) k tomuto nariadeniu.

3. Bez toho, aby boli dotknuté články 54 a 55 nariadenia (ES) č. 216/2008, keď sa použijú prijateľné prostriedky preukázania zhody vydané agentúrou, súvisiace požiadavky uvedené v prílohe I (časti 21) k tomuto nariadeniu sa považujú za splnené bez ďalšieho preukazovania.

Článok 11

Zrušenie

Nariadenie (ES) č. 1702/2003 sa zrušuje.

Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe III.

Článok 12

Nadobudnutie účinnosti

Toto nariadenie nadobudne účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.









PRÍLOHA I

ČASŤ 21

Osvedčovanie lietadla a prislúchajúcich výrobkov, častí a zariadení a projekčných a výrobných organizácií

▼M5

Obsah 21.1. Všeobecne ODDIEL A – TECHNICKÉ POŽIADAVKY PODČASŤ A – VŠEOBECNÉ USTANOVENIA 21.A.1 Rozsah pôsobnosti 21.A.2 Plnenie inou osobou, než je žiadateľ o osvedčenie alebo držiteľ osvedčenia 21.A.3A Výpadky, poruchy a závady 21.A.3B Príkazy na zachovanie letovej spôsobilosti 21.A.4 Koordinácia medzi projektovaním a výrobou PODČASŤ B – TYPOVÉ OSVEDČENIA A OBMEDZENÉ TYPOVÉ OSVEDČENIA 21.A.11 Rozsah pôsobnosti 21.A.13 Oprávnenosť 21.A.14 Preukázanie spôsobilosti 21.A.15 Žiadosť 21.A.19 Zmeny, ktoré si vyžadujú nové typové osvedčenie 21.A.20 Preukázanie zhody s predpisovou základňou typového osvedčovania, predpisovou základňou osvedčovania údajov o prevádzkovej vhodnosti a požiadavkami na ochranu životného prostredia 21.A.21 Požiadavky na vydanie typového osvedčenia alebo obmedzeného typového osvedčenia 21.A.31 Typová konštrukcia 21.A.33 Inšpekcie a testy 21.A.35 Letové testy 21.A.41 Typové osvedčenie 21.A.44 Povinnosti držiteľa 21.A.47 Prenosnosť 21.A.51 Obdobie trvania a zachovanie platnosti 21.A.55 Vedenie záznamov 21.A.57 Príručky 21.A.61 Pokyny pre zachovanie letovej spôsobilosti 21.A.62 Dostupnosť údajov o prevádzkovej vhodnosti 21.A.65 Zachovanie odolnosti konštrukcie letúnov (PODČASŤ C – NEUPLATŇUJE SA) PODČASŤ D – ZMENY TYPOVÝCH OSVEDČENÍ A OBMEDZENÝCH TYPOVÝCH OSVEDČENÍ 21.A.90A Rozsah pôsobnosti 21A.90B Štandardné zmeny 21.A.91 Klasifikácia zmien v typovom osvedčení 21.A.92 Oprávnenosť 21.A.93 Žiadosť 21.A.95 Požiadavky na schválenie malej zmeny 21.A.97 Požiadavky na schválenie závažnej zmeny 21.A.101 Predpisová základňa typového osvedčovania, predpisová základňa osvedčovania údajov o prevádzkovej vhodnosti a požiadavky na ochranu životného prostredia v prípade závažnej zmeny typového osvedčenia 21.A.105 Vedenie záznamov 21.A.107 Pokyny pre zachovanie letovej spôsobilosti 21.A.108 Dostupnosť údajov o prevádzkovej vhodnosti 21.A.109 Povinnosti a označenie EPA PODČASŤ E – DOPLNKOVÉ TYPOVÉ OSVEDČENIA 21.A.111 Rozsah pôsobnosti 21.A.112A Oprávnenosť 21.A.112B Preukázanie spôsobilosti 21.A.113 Žiadosť o doplnkové typové osvedčenie 21.A.115 Požiadavky na schválenie závažných zmien formou doplnkového typového osvedčenia 21.A.116 Prenosnosť 21.A.117 Zmeny tej časti výrobku, na ktorú sa vzťahuje doplnkové typové osvedčenie 21.A.118A Povinnosti a označenie EPA 21.A.118B Obdobie trvania a zachovanie platnosti 21.A.119 Príručky 21.A.120A Pokyny pre zachovanie letovej spôsobilosti 21.A.120B Dostupnosť údajov o prevádzkovej vhodnosti PODČASŤ F – VÝROBA BEZ SCHVÁLENIA VÝROBNEJ ORGANIZÁCIE 21.A.121 Rozsah pôsobnosti 21.A.122 Oprávnenosť 21.A.124 Žiadosť 21.A.125A Vydanie písomného súhlasu 21.A.125B Zistenia 21.A.125C Obdobie trvania a zachovanie platnosti 21.A.126 Systém inšpekcie výroby 21.A.127 Testy: lietadlo 21.A.128 Testy: motory a vrtule 21.A.129 Povinnosti výrobcu 21.A.130 Vyhlásenie zhody PODČASŤ G – POVOLENIE ORGANIZÁCIE NA VÝROBU 21.A.131 Rozsah pôsobnosti 21.A.133 Oprávnenosť 21.A.134 Žiadosť 21.A.135 Vydanie povolenia organizácie na výrobu 21.A.139 Systém kvality 21.A.143 Opis 21.A.145 Požiadavky na povolenie 21.A.147 Zmeny v povolenej organizácii na výrobu 21.A.148 Zmeny miesta 21.A.149 Prenosnosť 21.A.151 Podmienky povolenia 21.A.153 Zmeny podmienok povolenia 21.A.157 Vyšetrenia 21.A.158 Zistenia 21.A.159 Obdobie trvania a zachovanie platnosti 21.A.163 Výsadné práva 21.A.165 Povinnosti držiteľa PODČASŤ H – OSVEDČENIA O LETOVEJ SPÔSOBILOSTI A OBMEDZENÉ OSVEDČENIA O LETOVEJ SPÔSOBILOSTI 21.A.171 Rozsah pôsobnosti 21.A.172 Oprávnenosť 21.A.173 Klasifikácia 21.A.174 Žiadosť 21.A.175 Jazyk 21.A.177 Zmena alebo úprava 21.A.179 Prenosnosť a obnovenie v členských štátoch 21.A.180 Inšpekcie 21.A.181 Obdobie trvania a zachovanie platnosti 21.A.182 Identifikácia lietadla PODČASŤ I – HLUKOVÉ OSVEDČENIA 21.A.201 Rozsah pôsobnosti 21.A.203 Oprávnenosť 21.A.204 Žiadosť 21.A.207 Zmena alebo úprava 21.A.209 Prenosnosť a obnovenie v členských štátoch 21.A.210 Inšpekcie 21.A.211 Obdobie trvania a zachovanie platnosti PODČASŤ J – POVOLENIE ORGANIZÁCIE NA PROJEKTOVANIE 21.A.231 Rozsah pôsobnosti 21.A.233 Oprávnenosť 21.A.234 Žiadosť 21.A.235 Vydanie povolenia organizácie na projektovanie 21.A.239 Systém zabezpečenia konštrukcie 21.A.243 Údaje 21.A.245 Požiadavky na povolenie 21.A.247 Zmeny v systéme zabezpečenia konštrukcie 21.A.249 Prenosnosť 21.A.251 Podmienky povolenia 21.A.253 Zmeny podmienok povolenia 21.A.257 Vyšetrenia 21.A.258 Zistenia 21.A.259 Obdobie trvania a zachovanie platnosti 21.A.263 Výsadné práva 21.A.265 Povinnosti držiteľa PODČASŤ K – ČASTI A ZARIADENIA 21.A.301 Rozsah pôsobnosti 21.A.303 Zhoda s príslušnými požiadavkami 21.A.305 Schválenie častí a zariadení 21.A.307 Uvoľnenie častí a zariadení na inštalovanie (PODČASŤ L – NEUPLATŇUJE SA) PODČASŤ M – OPRAVY 21.A.431A Rozsah pôsobnosti 21A.431B Štandardné opravy 21.A.432A Oprávnenosť 21.A.432B Preukázanie spôsobilosti 21.A.432C Žiadosť o vydanie schválenia postupu opravy 21.A.433 Požiadavky na schválenie postupu opravy 21.A.435 Klasifikácia a schválenie postupu opravy 21.A.439 Výroba opravárenských dielcov 21.A.441 Vykonanie opravy 21.A.443 Obmedzenia 21.A.445 Neopravené poškodenie 21.A.447 Vedenie záznamov 21.A.449 Pokyny pre zachovanie letovej spôsobilosti 21.A.451 Povinnosti a označenie EPA (PODČASŤ N – NEUPLATŇUJE SA) PODČASŤ O – EURÓPSKE TECHNICKÉ ŠTANDARDNÉ SCHVÁLENIA 21.A.601 Rozsah pôsobnosti 21.A.602A Oprávnenosť 21.A.602B Preukázanie spôsobilosti 21.A.603 Žiadosť 21.A.604 Schválenie ETSO pre pomocnú energetickú jednotku (APU) 21.A.605 Požadované údaje 21.A.606 Požiadavky na vydanie schválenia ETSO 21.A.607 Výsadné práva schválenia ETSO 21.A.608 Vyhlásenie o konštrukcii a výkone (DDP) 21.A.609 Povinnosti držiteľov schválení ETSO 21.A.610 Povolenie odchýlky 21.A.611 Zmeny konštrukcie 21.A.613 Vedenie záznamov 21.A.615 Inšpekcia vykonaná agentúrou 21.A.619 Obdobie trvania a zachovanie platnosti 21.A.621 Prenosnosť PODČASŤ P – LETOVÉ POVOLENIE 21.A.701 Rozsah pôsobnosti 21.A.703 Oprávnenosť 21.A.705 Príslušný orgán 21.A.707 Žiadosť o letové povolenie 21.A.708 Letové podmienky 21.A.709 Žiadosť o schválenie letových podmienok 21.A.710 Schválenie letových podmienok 21.A.711 Vydanie letového povolenia 21.A.713 Zmeny 21.A.715 Jazyk 21.A.719 Prenosnosť 21.A.721 Inšpekcie 21.A.723 Obdobie trvania a zachovanie platnosti 21.A.725 Obnovenie letových povolení 21.A.727 Povinnosti držiteľa letového povolenia 21.A.729 Vedenie záznamov PODČASŤ Q – IDENTIFIKÁCIA VÝROBKOV, ČASTÍ A ZARIADENÍ 21.A.801 Identifikácia výrobkov 21.A.803 Manipulácia s identifikačnými údajmi 21.A.804 Identifikácia častí a zariadení 21.A.805 Identifikácia kritických častí 21.A.807 Identifikácia predmetov ETSO ODDIEL B – POSTUPY PRÍSLUŠNÝCH ORGÁNOV PODČASŤ A – VŠEOBECNÉ USTANOVENIA 21.B.5 Rozsah pôsobnosti 21.B.20 Povinnosti príslušného orgánu 21.B.25 Požiadavky na organizáciu príslušného orgánu 21.B.30 Zdokumentované postupy 21.B.35 Zmeny v organizácii a postupoch 21.B.40 Riešenie sporov 21.B.45 Hlásenie/koordinácia, súčinnosť 21.B.55 Vedenie záznamov 21.B.60 Príkazy na zachovanie letovej spôsobilosti PODČASŤ B – TYPOVÉ OSVEDČENIA A OBMEDZENÉ TYPOVÉ OSVEDČENIA 21.B.70 Technické podmienky osvedčovania 21.B.75 Osobitné podmienky 21.B.80 Predpisová základňa typového osvedčovania pre typové osvedčenie alebo obmedzené typové osvedčenie 21.B.82 Predpisová základňa osvedčovania údajov o prevádzkovej vhodnosti pre typové osvedčenie alebo obmedzené typové osvedčenie lietadla 21.B.85 Stanovenie príslušných požiadaviek na ochranu životného prostredia pre typové osvedčenie alebo obmedzené typové osvedčenie 21.B.100 Miera zapojenia 21.B.103 Vydanie typového osvedčenia alebo obmedzeného typového osvedčenia (PODČASŤ C – NEUPLATŇUJE SA) PODČASŤ D – ZMENY TYPOVÝCH OSVEDČENÍ A OBMEDZENÝCH TYPOVÝCH OSVEDČENÍ 21.B.105 Predpisová základňa typového osvedčovania, požiadavky na ochranu životného prostredia a predpisová základňa osvedčovania údajov o prevádzkovej vhodnosti v prípade závažnej zmeny typového osvedčenia 21.B.107 Vydanie schválenia zmeny typového osvedčenia PODČASŤ E – DOPLNKOVÉ TYPOVÉ OSVEDČENIA 21.B.109 Predpisová základňa typového osvedčovania, požiadavky na ochranu životného prostredia a predpisová základňa osvedčovania údajov o prevádzkovej vhodnosti pre doplnkové typové osvedčenie 21.B.111 Vydanie doplnkového typového osvedčenia PODČASŤ F – VÝROBA BEZ SCHVÁLENIA VÝROBNEJ ORGANIZÁCIE 21.B.120 Vyšetrovanie 21.B.125 Zistenia 21.B.130 Vydanie písomného súhlasu 21.B.135 Uchovávanie písomného súhlasu 21.B.140 Zmena písomného súhlasu 21.B.145 Obmedzenie, pozastavenie platnosti a zrušenie písomného súhlasu 21.B.150 Vedenie záznamov PODČASŤ G – POVOLENIE ORGANIZÁCIE NA VÝROBU 21.B.220 Vyšetrovanie 21.B.225 Zistenia 21.B.230 Vydanie osvedčenia 21.B.235 Ďalší dohľad 21.B.240 Zmena povolenia organizácie na výrobu 21.B.245 Pozastavenie platnosti a zrušenie povolenia organizácie na výrobu 21.B.260 Vedenie záznamov PODČASŤ H – OSVEDČENIA O LETOVEJ SPÔSOBILOSTI A OBMEDZENÉ OSVEDČENIA O LETOVEJ SPÔSOBILOSTI 21.B.320 Vyšetrovanie 21.B.325 Vydanie osvedčenia o letovej spôsobilosti 21.B.326 Osvedčenie o letovej spôsobilosti 21.B.327 Obmedzené osvedčenie o letovej spôsobilosti 21.B.330 Pozastavenie platnosti a zrušenie osvedčení o letovej spôsobilosti a obmedzených osvedčení o letovej spôsobilosti 21.B.345 Vedenie záznamov PODČASŤ I – HLUKOVÉ OSVEDČENIA 21.B.420 Vyšetrovanie 21.B.425 Vydanie hlukového osvedčenia 21.B.430 Pozastavenie platnosti a zrušenie hlukového osvedčenia 21.B.445 Vedenie záznamov PODČASŤ J – POVOLENIE ORGANIZÁCIE NA PROJEKTOVANIE PODČASŤ K – ČASTI A ZARIADENIA (PODČASŤ L – NEUPLATŇUJE SA) PODČASŤ M – OPRAVY 21.B.450 Predpisová základňa typového osvedčovania a požiadavky na ochranu životného prostredia pre schválenie postupu väčšej opravy 21.B.453 Vydanie schválenia postupu opravy (PODČASŤ N – NEUPLATŇUJE SA) PODČASŤ O – EURÓPSKE TECHNICKÉ ŠTANDARDNÉ SCHVÁLENIA 21.B.480 Vydanie schválenia ETSO PODČASŤ P – LETOVÉ POVOLENIE 21.B.520 Vyšetrovanie 21.B.525 Vydanie letových povolení 21.B.530 Zrušenie platnosti letových povolení 21.B.545 Vedenie záznamov PODČASŤ Q – IDENTIFIKÁCIA VÝROBKOV, ČASTÍ A ZARIADENÍ Dodatky Dodatok I – Formulár 1 EASA – Úradné osvedčenie o uvoľnení ▼M6 Dodatok II – Formuláre 15a a 15c EASA – Osvedčenie o overení letovej spôsobilosti ▼M5 Dodatok III – Formulár 20a EASA – Letové povolenie Dodatok IV – Formulár 20b EASA – Letové povolenie (vydané schválenými organizáciami) Dodatok V – Formulár 24 EASA – Obmedzené osvedčenie o letovej spôsobilosti Dodatok VI – Formulár 25 EASA – Osvedčenie o letovej spôsobilosti Dodatok VII – Formulár 45 EASA – Hlukové osvedčenie Dodatok VIII – Formulár 52 EASA – Vyhlásenie zhody lietadla Dodatok IX – Formulár 53 EASA – Osvedčenie o uvoľnení do prevádzky Dodatok X – Formulár 55 EASA – Osvedčenie o schválení výrobnej organizácie Dodatok XI – Formulár 65 EASA – Písomný súhlas na výrobu bez povolenia výrobnej organizácie Dodatok XII – Kategórie letových testov a súvisiace kvalifikácie posádky vykonávajúcej letové testy 85

▼B

21.1. Všeobecne

Na účely tejto prílohy I (časti 21) „príslušný orgán“ je:

a) pre organizácie s hlavným obchodným sídlom v členskom štáte orgán určený týmto členským štátom alebo agentúra, ak to požaduje členský štát, alebo

b) pre organizácie s hlavným obchodným sídlom v nečlenskom štáte, agentúra.

ODDIEL A

TECHNICKÉ POŽIADAVKY

PODČASŤ A – VŠEOBECNÉ USTANOVENIA

21.A.1. Rozsah pôsobnosti

Tento oddiel obsahuje všeobecné ustanovenia, ktorými sa riadia práva a povinnosti žiadateľa o akékoľvek osvedčenie alebo držiteľa osvedčenia vydaného, alebo ktoré má byť vydané v súlade s týmto oddielom.

21.A.2. Plnenie inou osobou, než je žiadateľ o osvedčenie alebo držiteľ osvedčenia

Úlohy a povinnosti, ktoré má plniť držiteľ osvedčenia alebo žiadateľ o osvedčenie pre výrobok, časť alebo vybavenie podľa tohto oddielu, môže plniť v jeho mene akákoľvek iná fyzická alebo právnická osoba za predpokladu, že držiteľ osvedčenia alebo žiadateľ o také osvedčenie môže preukázať, že uzavrel dohodu s inou osobou tak, aby bolo v súčasnosti aj v budúcnosti zabezpečené riadne plnenie jeho povinností.

21.A.3A. Výpadky, poruchy a závady

a) Systém zberu, overovania a analýzy dát

Držiteľ typového osvedčenia, obmedzeného typového osvedčenia, doplnkového typového osvedčenia, Európskeho technického štandardného (ETSO) schválenia, schválenia postupu väčšej opravy alebo akéhokoľvek iného relevantného schválenia vydaného v súlade s týmto nariadením, musí mať systém zberu, overovania a analyzovania správ a informácií týkajúcich sa výpadkov, porúch, závad alebo iných udalostí, ktoré môžu alebo by mohli vyvolať nepriaznivé účinky na ďalšiu letovú spôsobilosť výrobku, časti alebo zariadenia, na ktoré sa vzťahuje typové osvedčenie, obmedzené typové osvedčenie, doplnkové typové osvedčenie, schválenie ETSO, schválenia postupu väčšej opravy alebo akékoľvek iné relevantné schválenie vydané v súlade s týmto nariadením. Informácie o tomto systéme musia byť prístupné všetkým známym užívateľom výrobku, časti alebo zariadenia a na požiadanie akejkoľvek osobe oprávnenej podľa príslušných vykonávacích predpisov.

b) Hlásenia agentúre

1. Držiteľ typového osvedčenia, obmedzeného typového osvedčenia, doplnkového typového osvedčenia, Európskeho technického štandardného (ETSO) schválenia, schválenia postupu väčšej opravy alebo akéhokoľvek iného relevantného schválenia vydaného v súlade s týmto nariadením musí hlásiť agentúre každý výpadok, poruchu, závadu alebo inú udalosť, o ktorých je oboznámený a ktoré sa týkajú výrobku, časti alebo vybavenia, na ktoré sa vzťahuje typové osvedčenie, obmedzené typové osvedčenie, doplnkové typové osvedčenie, schválenie ETSO, schválenia postupu väčšej opravy alebo akékoľvek iné relevantné schválenie vydané v súlade s týmto nariadením, a ktorých výsledkom je alebo môže byť nebezpečný stav.

2. Tieto hlásenia sa robia vo forme a spôsobom stanoveným agentúrou čo možno najskôr a v každom prípade musia byť oznámené najneskôr 72 hodín po identifikácii možného nebezpečného stavu, pokiaľ tomu nebránia výnimočné okolnosti.

c) Vyšetrenie oznámených udalostí

1. Ak udalosť oznámená podľa písmena b) alebo podľa bodov 21.A.129 písm. f) bodu 2 alebo 21.A.165 písm. f) bodu 2 vyplýva z projekčnej alebo výrobnej chyby, držiteľ typového osvedčenia, obmedzeného typového osvedčenia, doplnkového typového osvedčenia, schválenia postupu väčšej opravy, schválenia ETSO alebo akéhokoľvek iného relevantného schválenia vydaného v súlade s týmto nariadením alebo prípadne výrobca musí vyšetriť príčinu chyby a oznámiť agentúre výsledky vyšetrenia a každej činnosti, ktorú vykoná alebo navrhuje vykonať na jej odstránenie.

2. Ak agentúra zistí, že je potrebné opatrenie na odstránenie chyby, držiteľ typového osvedčenia, obmedzeného typového osvedčenia, doplnkového typového osvedčenia, schválenia postupu väčšej opravy, schválenia ETSO alebo akéhokoľvek iného relevantného schválenia vydaného v súlade s týmto nariadením alebo prípadne výrobca musí poskytnúť agentúre príslušné údaje.

21.A.3B. Príkazy na zachovanie letovej spôsobilosti

a) Príkaz na zachovanie letovej spôsobilosti znamená dokument vydaný alebo prijatý agentúrou, ktorým sú stanovené činnosti vykonané na lietadle, aby bola obnovená prijateľná úroveň bezpečnosti, ak sa dokáže, že úroveň bezpečnosti lietadla môže byť inak ohrozená.

b) Agentúra vydá príkaz na zachovanie letovej spôsobilosti, ak:

1. agentúra zistila, že v dôsledku chyby na lietadle, motore, vrtuli, časti alebo zariadení inštalovaných na tomto lietadle sa lietadlo nenachádza v bezpečnom stave a

2. tento stav pravdepodobne existuje alebo sa môže vyskytnúť na inom lietadle.

c) ►C1 Ak agentúra musí vydať príkaz na zachovanie letovej spôsobilosti, aby sa odstránil nebezpečný stav uvedený v písmene b) alebo aby sa vyžadovalo vykonanie inšpekcie, ◄ držiteľ typového osvedčenia, obmedzeného typového osvedčenia, doplnkového typového osvedčenia, schválenia postupu väčšej opravy, schválenia ETSO alebo akéhokoľvek iného relevantného schválenia vydaného v súlade s týmto nariadením:

1. navrhne zodpovedajúce nápravné opatrenie alebo vykonanie inšpekcií, alebo oboje a predloží agentúre na schválenie podrobnosti o týchto návrhoch;

2. po schválení návrhov agentúrou podľa bodu 1 poskytne všetkým známym prevádzkovateľom alebo vlastníkom výrobku, časti alebo zariadenia a na požiadanie každej osobe, ktorá musí dodržiavať príkaz na zachovanie letovej spôsobilosti, príslušné popisné údaje a sprievodné pokyny.

d) Príkaz na zachovanie letovej spôsobilosti musí obsahovať aspoň tieto informácie:

1. identifikáciu nebezpečného stavu;

2. identifikáciu príslušného lietadla;

3. požadované opatrenie(-a);

4. lehotu na vykonanie požadovaného(-ých) opatrenia(-í);

5. dátum nadobudnutia účinnosti.

▼M2

21.A.4. Koordinácia medzi projektovaním a výrobou

Každý držiteľ typového osvedčenia, obmedzeného typového osvedčenia, doplnkového typového osvedčenia, schválenia ETSO, schválenia zmeny typového osvedčenia alebo schválenia postupu opravy spolupracuje s výrobnou organizáciou v takej miere, aby zabezpečil:

a) uspokojivú koordináciu projektovania a výroby požadovanú podľa 21A.122, 21A.130 písm. b) bodov 3 a 4, 21A.133 a 21A.165 písm. c) bodov 2 a 3, ako je vhodné a

b) správnu podporu pre zachovanie letovej spôsobilosti výrobku, časti alebo zariadenia.

▼B

PODČASŤ B – TYPOVÉ OSVEDČENIA A OBMEDZENÉ TYPOVÉ OSVEDČENIA

21.A.11. Rozsah pôsobnosti

Táto podčasť definuje postup vydávania typových osvedčení pre výrobky a obmedzených typových osvedčení pre lietadlo a stanovuje práva a povinnosti žiadateľov o tieto osvedčenia a držiteľov týchto osvedčení.

21.A.13. Oprávnenosť

Každá fyzická alebo právnická osoba, ktorá preukázala alebo ešte preukazuje svoju spôsobilosť v súlade s bodom 21.A.14, môže požiadať o typové osvedčenie alebo obmedzené typové osvedčenie podľa podmienok stanovených v tejto podčasti.

21.A.14. Preukázanie spôsobilosti

▼M5

a) Žiadateľ o typové osvedčenie alebo obmedzené typové osvedčenie preukazuje svoju spôsobilosť vlastníctvom povolenia organizácie na projektovanie vydaného agentúrou v súlade s podčasťou J.

▼B

b) Odchylne od ustanovenia písmena a) môže žiadateľ ako alternatívu postupu preukázania svojej spôsobilosti požiadať agentúru o písomný súhlas s využívaním postupov, pri ktorých uvedie špecifické konštrukčné praktiky, zdroje a sled činností, ktoré sú potrebné na zabezpečenie zhody s touto prílohou I (časťou 21), ak ide o výrobok tohto druhu:

1. lietadlo ELA2;

2. motor alebo vrtuľa inštalované v lietadle ELA2;

3. piestový motor;

4. pevná vrtuľa alebo vrtuľa nastaviteľná počas letu.

▼M5

c) Odchylne od ustanovení písmena a) môže žiadateľ preukázať svoju spôsobilosť získaním súhlasu agentúry s jeho programom osvedčovania stanoveným v súlade s bodom 21.A.15 písm. b), pokiaľ je výrobkom, ktorý sa má osvedčiť:

1. lietadlo ELA1, alebo

2. motor alebo vrtuľa inštalované v lietadle ELA1.

▼B

21.A.15. Žiadosť

a) Žiadosť o typové osvedčenie alebo obmedzené typové osvedčenie sa predloží vo forme a spôsobom, ktorý stanoví agentúra.

▼M7

b) Žiadosť o typové osvedčenie alebo obmedzené typové osvedčenie obsahuje prinajmenšom predbežné popisné údaje výrobku, plánované použitie výrobku a druh operácie, na ktorý sa osvedčovanie vyžaduje. Okrem toho obsahuje alebo sa po podaní pôvodnej žiadosti do nej doplní program osvedčovania na účely preukázania zhody v súlade s bodom 21.A.20, ktorý pozostáva z:

▼M5

1. podrobného opisu typovej konštrukcie vrátane všetkých konfigurácií, ktoré sa majú osvedčiť;

2. navrhovaných prevádzkových charakteristík a obmedzení;

3. predpokladaného použitia výrobku a druhu operácií, ktorých osvedčovanie sa požaduje;

4. návrhu počiatočnej predpisovej základne typového osvedčovania, predpisovej základne osvedčovania údajov o prevádzkovej vhodnosti a požiadaviek na ochranu životného prostredia, ktorý sa vypracuje v súlade s požiadavkami a možnosťami uvedenými v bodoch 21.B.80, 21.B.82 a 21.B.85;

5. návrhu rozpisu programu osvedčovania na zmysluplné skupiny činností a údajov týkajúcich sa preukázania zhody vrátane návrhu prostriedkov preukázania zhody a súvisiacich dokumentov o zhode;

6. návrhu posúdenia zmysluplných skupín činností a údajov týkajúcich sa preukázania zhody, pokiaľ ide o pravdepodobnosť neidentifikovanej nezhody s predpisovou základňou typového osvedčovania, predpisovou základňou osvedčovania údajov o prevádzkovej vhodnosti alebo požiadavkami na ochranu životného prostredia a pokiaľ ide o potenciálny vplyv tejto nezhody na bezpečnosť výrobkov alebo ochranu životného prostredia. Pri navrhovanom posúdení sa musia zohľadniť aspoň prvky stanovené v bode 21.B.100 písm. a) podbodoch 1 až 4. Na základe tohto posúdenia žiadosť obsahuje návrh na zapojenie agentúry do overovania činností a údajov súvisiacich s preukázaním zhody a

7. harmonogramu projektu vrátane hlavných cieľov.

c) Žiadateľ po prvom predložení agentúre aktualizuje program osvedčovania, pokiaľ dôjde k zmenám projektu osvedčovania, ktoré majú vplyv na ktorýkoľvek z bodov 1 až 7 písmena b).

▼M7

d) Žiadosť o typové osvedčenie alebo obmedzené typové osvedčenie lietadla obsahuje alebo sa po podaní pôvodnej žiadosti do nej doplní žiadosť o schválenie údajov o prevádzkovej vhodnosti.

▼M5

e) Žiadosť o typové osvedčenie alebo obmedzené typové osvedčenie veľkých letúnov alebo veľkých rotorových lietadiel platí počas piatich rokov a žiadosť o akékoľvek iné typové osvedčenie alebo obmedzené typové osvedčenie platí počas troch rokov, pokiaľ žiadateľ pri predložení žiadosti nepreukáže, že si jeho výrobok vyžaduje dlhšie časové obdobie na preukázanie a vyhlásenie zhody, a agentúra toto dlhšie časové obdobie neschváli.

f) V prípade, že nebolo vydané typové osvedčenie alebo obmedzené typové osvedčenie, alebo je zrejmé, že nebude vydané v rámci časového limitu stanoveného podľa písmena e), žiadateľ môže:

1. predložiť novú žiadosť a splniť predpisovú základňu typového osvedčovania, predpisovú základňu osvedčovania údajov o prevádzkovej vhodnosti a požiadavky na ochranu životného prostredia stanovené a oznámené agentúrou v súlade s bodmi 21.B.80, 21.B.82 a 21.B.85 v deň podania novej žiadosti alebo

2. požiadať o predĺženie lehoty stanovenej v písmene e) a navrhnúť nový dátum vydania typového osvedčenia alebo obmedzeného typového osvedčenia. V takom prípade žiadateľ splní predpisovú základňu typového osvedčovania, predpisovú základňu osvedčovania údajov o prevádzkovej vhodnosti a požiadavky na ochranu životného prostredia stanovené a oznámené agentúrou v súlade s bodmi 21.B.80, 21.B.82 a 21.B.85 v deň, ktorý zvolí žiadateľ. Tento dátum však nesmie predchádzať novému dátumu, ktorý navrhuje žiadateľ na účely vydania typového osvedčenia alebo obmedzeného typového osvedčenia, o viac ako päť rokov v prípade žiadosti o typové osvedčenie alebo obmedzené typové osvedčenie veľkých letúnov alebo veľkých rotorových lietadiel a o viac ako tri roky v prípade žiadosti o akékoľvek iné typové osvedčenie alebo obmedzené typové osvedčenie.

▼M5 —————

▼B

21.A.19. Zmeny, ktoré si vyžadujú nové typové osvedčenie

Ktorákoľvek fyzická alebo právnická osoba navrhujúca zmenu výrobku musí požiadať o nové typové osvedčenie, ak agentúra zistí, že zmena v konštrukcii, výkone, ťahu alebo hmotnosti je tak značná, že si vyžaduje úplnú skúšku zhody s príslušnou základňou typového osvedčovania.

▼M5

21.A.20. Preukázanie zhody s predpisovou základňou typového osvedčovania, predpisovou základňou osvedčovania údajov o prevádzkovej vhodnosti a požiadavkami na ochranu životného prostredia

a) Po tom, čo agentúra odsúhlasí program osvedčovania, žiadateľ preukáže zhodu s predpisovou základňou typového osvedčovania, predpisovou základňou osvedčovania údajov o prevádzkovej vhodnosti a požiadavkami na ochranu životného prostredia stanovenými a oznámenými agentúrou v súlade s bodmi 21.B.80, 21.B.82 a 21.B.85 a poskytne agentúre prostriedky, ktorými bola takáto zhoda preukázaná.

b) Žiadateľ oznámi agentúre všetky ťažkosti alebo udalosti vzniknuté počas postupu preukazovania zhody, ktoré môžu mať zreteľný vplyv na posúdenie rizika podľa bodu 21.A.15 písm. b) podbodu 6 alebo na program osvedčovania, alebo si inak môžu vyžiadať zmenu miery zapojenia agentúry, ktorá bola predtým oznámená žiadateľovi v súlade s bodom 21.B.100 písm. c).

c) Žiadateľ zaznamená odôvodnenia zhody v rámci dokumentov o zhode, ako sa uvádza v programe osvedčovania.

d) Po ukončení všetkých preukázaní zhody podľa programu osvedčovania vrátane všetkých inšpekcií a testov podľa bodu 21.A.33 a po všetkých letových testoch podľa bodu 21.A.35 žiadateľ vyhlási, že: 1. preukázal zhodu s predpisovou základňou typového osvedčovania, predpisovou základňou osvedčovania údajov o prevádzkovej vhodnosti a požiadavkami na ochranu životného prostredia stanovenými a oznámenými agentúrou na základe programu osvedčovania prijatého agentúrou a 2. nebola zistená žiadna črta alebo charakteristika, ktorá by mohla spôsobiť, že sa výrobok z hľadiska účelu, na ktorý sa osvedčovanie vyžaduje, stal nebezpečný.

e) Žiadateľ predloží agentúre vyhlásenie o zhode uvedené v písmene d). Ak je žiadateľ držiteľom príslušného povolenia organizácie na projektovanie, vyhlásenie zhody sa vyhotoví v súlade s podčasťou J a predloží agentúre.

21.A.21. Požiadavky na vydanie typového osvedčenia alebo obmedzeného typového osvedčenia

a) Aby bolo možné vydať typové osvedčenie výrobku alebo, keď lietadlo nespĺňa základné požiadavky stanovené v prílohe II k nariadeniu (EÚ) 2018/1139, obmedzené typové osvedčenie lietadla, žiadateľ: 1. preukáže svoju spôsobilosť v súlade s bodom 21.A.14, 2. dodrží ustanovenia bodu 21.A.20; 3. preukáže, že motor a vrtuľa, ak sú v lietadle inštalované: A) musia mať typové osvedčenie vydané alebo určené v súlade s týmto nariadením, alebo B) sa v ich prípade preukázalo, že spĺňajú stanovenú predpisovú základňu typového osvedčovania lietadla a požiadavky na ochranu životného prostredia stanovené a oznámené agentúrou, ktoré sú potrebné na zaručenie bezpečného letu lietadla.

b) Odchylne od písmena a) podbodu 2 má žiadateľ na základe žiadosti zahrnutej vo vyhlásení uvedenom v bode 21.A.20 písm. d) nárok na vydanie typového osvedčenia alebo obmedzeného typového osvedčenia lietadla pred tým, ako žiadateľ preukáže zhodu s predpisovou základňou osvedčovania údajov o prevádzkovej vhodnosti, za predpokladu, že preukáže takúto zhodu pred dátumom, ku ktorému sa dané údaje majú skutočne použiť.

▼M5 —————

▼B

21.A.31. Typová konštrukcia

a) Typová konštrukcia pozostáva:

1. z výkresov a špecifikácií a zoznamu týchto výkresov a špecifikácií, potrebných na definovanie usporiadania a konštrukčných charakteristík výrobku, ktoré preukazujú zhodu s príslušnou základňou typového osvedčovania a príslušnými požiadavkami na ochranu životného prostredia;

2. z informácií o materiáloch, procesoch a metódach výroby a montáže výrobku, ktoré sú nevyhnutné na zabezpečenie zhody výrobku;

▼M2

3. zo schváleného bloku obmedzení letovej spôsobilosti z pokynov pre zachovanie letovej spôsobilosti podľa príslušných technických podmienok osvedčovania a

▼M5

4. z akýchkoľvek iných údajov, ktoré pri porovnaní umožňujú stanovenie letovej spôsobilosti, a podľa potreby z environmentálnych vlastností neskorších výrobkov rovnakého typu.

▼B

b) Každá typová konštrukcia sa musí primerane označiť.

▼M5

21.A.33. Inšpekcie a testy

a) (vyhradené)

b) Pred vykonaním každého testu počas preukazovania zhody požadovanej podľa bodu 21.A.20 žiadateľ overí: 1. v prípade testovacej vzorky, že: i) materiály a procesy primerane zodpovedajú špecifikáciám navrhovanej typovej konštrukcie; ii) časti výrobkov primerane zodpovedajú výkresom navrhovanej typovej konštrukcie a iii) výrobné procesy, konštrukcia a montáž primerane zodpovedajú výrobným procesom, konštrukcii a montáži špecifikovaným v navrhovanej typovej konštrukcii a 2. v prípade testovacích a meracích zariadení, ktoré sa majú použiť na test, že sú vhodné na test a príslušne kalibrované.

c) Na základe overení vykonaných v súlade s písmenom b) žiadateľ vydá vyhlásenie zhody s uvedením prípadných nezhôd spolu so zdôvodnením, že to nebude mať vplyv na výsledky testu, a umožní agentúre vykonať inšpekciu, ktorú považuje za nevyhnutnú na preverenie platnosti tohto vyhlásenia.

d) Žiadateľ agentúre umožní: 1. preskúmať všetky údaje a informácie týkajúce sa preukázania zhody a 2. zúčastniť sa na akomkoľvek teste alebo inšpekcii na účely preukázania zhody alebo ich vykonať.

e) V prípade všetkých testov a inšpekcií, na ktorých sa agentúra zúčastnila alebo ktoré vykonala v súlade s písmenom d) bodom 2: 1. žiadateľ predloží agentúre vyhlásenie zhody podľa písmena c) a 2. na testovacej vzorke alebo na testovacom a meracom zariadení sa nevykoná žiadna zmena, ktorá ovplyvňuje platnosť vyhlásenia zhody v čase medzi vydaním vyhlásenia zhody podľa písmena c) a predložením testovacej vzorky agentúre na testovanie.

▼B

21.A.35. Letové testy

a) Letové testy na účely získania typového osvedčenia sa vykonajú v súlade s podmienkami pre takéto letové testy špecifikovanými agentúrou.

b) Žiadateľ vykoná všetky letové testy, ktoré sú podľa agentúry nevyhnutné:

1. na stanovenie zhody s príslušnou základňou typového osvedčovania a požiadavkami na ochranu životného prostredia a

2. na lietadlách osvedčovaných podľa tejto prílohy I (časti 21) na zistenie, či existuje dostatočná záruka, že lietadlo, jeho časti a vybavenie sú spoľahlivé a pracujú bezchybne, s výnimkou: i) vetroňov a motorových vetroňov; ii) balónov a vzducholodí definovaných v ELA1 alebo ELA2; iii) letúnov s maximálnou vzletovou hmotnosťou (MTOM) 2 722 kg alebo menšou.

c) (Vyhradené)

d) (Vyhradené)

e) (Vyhradené)

f) Letové testy predpísané v písmene b) bode 2 zahŕňajú:

1. pre lietadlá s turbínovými motormi typu, ktorý sa predtým nepoužil v typovo osvedčovanom lietadle, aspoň 300 hodín prevádzky s úplnou sadou motorov, ktoré zodpovedajú typovému osvedčeniu, a

2. pre všetky ostatné lietadlá, aspoň 150 prevádzkových hodín.

▼M5

21.A.41. Typové osvedčenie

Typové osvedčenie a obmedzené typové osvedčenie musia zahŕňať typovú konštrukciu, prevádzkové obmedzenia, dátový list typového osvedčenia pre letovú spôsobilosť a emisie, príslušnú predpisovú základňu pre typové osvedčovanie a požiadavky na ochranu životného prostredia, ktorými agentúra zaznamenáva zhodu a akékoľvek iné podmienky alebo obmedzenia predpísané pre výrobok v príslušných technických podmienkach osvedčovania a požiadavkách na ochranu životného prostredia. Typové osvedčenie a obmedzené typové osvedčenie lietadla okrem toho musia obsahovať príslušnú predpisovú základňu osvedčovania údajov o prevádzkovej vhodnosti, údaje o prevádzkovej vhodnosti a dátový list typového osvedčenia pre hluk. Dátový list typového osvedčenia lietadla a obmedzeného typového osvedčenia lietadla musí obsahovať záznam o zhode s požiadavkami na emisie CO2 a dátový list typového osvedčenia motora musí obsahovať záznam o splnení požiadaviek na výfukové emisie.

▼M7

21.A.44. Povinnosti držiteľa

Každý držiteľ typového osvedčenia alebo obmedzeného typového osvedčenia:

a) preberá povinnosti uložené v bodoch 21.A.3A, 21.A.3B, 21.A.4, 21.A.55, 21.A.57, 21.A.61, 21.A.62 a 21.A.65 a na tento účel musí neustále spĺňať kvalifikačné požiadavky spôsobilosti podľa bodu 21.A.14 a

b) špecifikuje označenie v súlade s podčasťou Q.

Od 18. mája 2022 sa povinnosť plniť povinnosti uvedené v písmene a) rozumie ako odkaz na body 21.A.3A, 21.A.3B, 21.A.4, 21.A.5, 21.A.6, 21.A.7, 21.A.62 a 21.A.65 a na tento účel musí každý držiteľ typového osvedčenia alebo obmedzeného typového osvedčenia neustále spĺňať kvalifikačné požiadavky spôsobilosti podľa bodu 21.A.14.

▼B

21.A.47. Prenosnosť

Typové osvedčenie alebo obmedzené typové osvedčenie sa môže preniesť len na fyzickú alebo právnickú osobu, ktorá je schopná prevziať povinnosti podľa bodu 21.A.44 a na tento účel preukázala svoju spôsobilosť podľa kritérií stanovených v bode 21.A.14.

21.A.51. Obdobie trvania a zachovanie platnosti

a) Typové osvedčenie alebo obmedzené typové osvedčenie sa vydávajú na časovo neobmedzené obdobie. Ostávajú platné pod podmienkou, že:

1. držiteľ dodržiava ustanovenia tejto prílohy I (časti 21) a

2. osvedčenie nebolo odobraté alebo zrušené podľa príslušných administratívnych postupov stanovených agentúrou.

b) Po odobratí alebo zrušení sa typové osvedčenie alebo obmedzené typové osvedčenie vrátia agentúre.

▼M2

21.A.55. Vedenie záznamov

Držiteľ typového osvedčenia alebo obmedzeného typového osvedčenia vedie pre agentúru všetky relevantné konštrukčné informácie, výkresy a správy zo skúšok vrátane kontrolných záznamov o skúšanom výrobku a uchováva ich tak, aby poskytli informácie potrebné na zabezpečenie zachovania letovej spôsobilosti, zachovania platnosti údajov o prevádzkovej vhodnosti a zhody výrobku s príslušnými požiadavkami na ochranu životného prostredia.

21.A.57. Príručky

Držiteľ typového osvedčenia alebo obmedzeného typového osvedčenia zhotovuje, uchováva a aktualizuje originály všetkých príručiek vyžadovaných základňou typového osvedčovania, základňou pre osvedčovanie údajov o prevádzkovej vhodnosti a požiadavkami na výrobok z hľadiska ochrany životného prostredia a na požiadanie poskytne agentúre kópie.

▼B

21.A.61. Pokyny pre zachovanie letovej spôsobilosti

a) Držiteľ typového osvedčenia alebo obmedzeného typového osvedčenia dodá aspoň jednu sadu úplných pokynov pre zachovanie letovej spôsobilosti, obsahujúcich popisné údaje a sprievodné pokyny vypracované v súlade s príslušnou základňou typového osvedčovania každému známemu vlastníkovi jedného alebo niekoľkých lietadiel, motorov alebo vrtúľ pri ich dodávke alebo vydaní prvého osvedčenia o letovej spôsobilosti pre príslušné lietadlo, podľa toho, čo nastane neskôr, a potom poskytne na požiadanie k dispozícii tieto pokyny každej osobe, od ktorej sa vyžaduje dodržiavanie uvedených pokynov. Dostupnosť niektorých príručiek alebo časti pokynov pre zachovanie letovej spôsobilosti, ktoré sa týkajú generálnej revízie alebo inej formy väčšej údržby, sa môže oneskoriť až do doby, kým výrobok nebol uvedený do prevádzky, no musia byť dostupné predtým, než ktorýkoľvek výrobok dosiahne príslušný počet letových hodín alebo cyklov.

b) Okrem toho zmeny pokynov pre zachovanie letovej spôsobilosti budú k dispozícii všetkým známym užívateľom výrobku a na požiadanie sa poskytnú k dispozícii každej osobe, od ktorej sa vyžaduje dodržiavanie uvedených pokynov. Agentúre sa predloží program, ktorý bude popisovať spôsob distribúcie zmien pokynov pre zachovanie letovej spôsobilosti.

▼M2

21.A.62. Dostupnosť údajov o prevádzkovej vhodnosti

Držiteľ typového osvedčenia alebo obmedzeného typového osvedčenia sprístupní:

a) aspoň jeden súbor úplných údajov o prevádzkovej vhodnosti pripravený v súlade s príslušnou predpisovou základňou pre osvedčovanie údajov o prevádzkovej vhodnosti, a to všetkým známym prevádzkovateľom lietadla v EÚ predtým, ako výcviková organizácia alebo prevádzkovateľ z EÚ musí použiť údaje o prevádzkovej vhodnosti a

b) akúkoľvek zmenu ovplyvňujúcu údaje o prevádzkovej vhodnosti všetkým známym prevádzkovateľom lietadla z EÚ a

c) na žiadosť príslušné údaje uvedené v písm. a) a b): 1. príslušnému orgánu zodpovednému za overenie súladu s jedným alebo viacerými prvkami tohto súboru údajov o prevádzkovej vhodnosti a 2. akejkoľvek osobe, od ktorej sa vyžaduje súlad s jedným alebo viacerými prvkami tohto súboru údajov o prevádzkovej vhodnosti.

▼M7

21.A.65. Zachovanie odolnosti konštrukcie letúnov

Držiteľ typového osvedčenia alebo obmedzeného typového osvedčenia pre veľký letún zabezpečí, aby program zachovania odolnosti konštrukcie ostal platný počas celej prevádzkovej životnosti letúna s prihliadnutím na minulú i súčasnú prevádzku.

▼B

(PODČASŤ C – NEUPLATŇUJE SA)

PODČASŤ D – ZMENY TYPOVÝCH OSVEDČENÍ A OBMEDZENÝCH TYPOVÝCH OSVEDČENÍ

▼M2

21.A.90A. Rozsah pôsobnosti

Táto podčasť definuje postup schvaľovania zmien typových osvedčení a stanovuje práva a povinnosti žiadateľov a držiteľov takýchto schválení. V tejto podčasti sú definované aj štandardné zmeny, ktoré nepodliehajú postupu schvaľovania podľa tejto podčasti. V tejto podčasti odkazy na typové osvedčenia zahŕňajú typové osvedčenie a obmedzené typové osvedčenie.

▼B

21A.90B. Štandardné zmeny

▼M2

a) Štandardné zmeny sú zmeny typového osvedčenia:

1. pokiaľ ide o: i) lietadlá s maximálnou vzletovou hmotnosťou (MTOM) 5 700 kg alebo menšou; ii) rotorové lietadlá s MTOM 3 175 kg alebo menšou; iii) vetrone, motorové vetrone, balóny a vzducholode v zmysle definície ELA1 alebo ELA2;

2. ktoré sa riadia údajmi o konštrukcii zahrnutými v technických podmienkach osvedčovania vydaných agentúrou, ktoré obsahujú prijateľné metódy, techniky a postupy na vykonávanie a identifikáciu štandardných zmien vrátane súvisiacich pokynov týkajúcich sa trvalej letovej spôsobilosti a

3. ktoré nie sú v rozpore s údajmi držiteľov typového osvedčenia.

▼B

b) Na štandardné zmeny sa nevzťahujú body 21A.91 až 21A.109.

▼M5

21.A.91. Klasifikácia zmien v typovom osvedčení

Zmeny v typovom osvedčení sú klasifikované ako malé a závažné. „Malá zmena“ je zmena, ktorá nemá významný vplyv na hmotnosť, rovnováhu, pevnosť konštrukcie, spoľahlivosť, prevádzkové charakteristiky, údaje o prevádzkovej vhodnosti alebo iné charakteristiky ovplyvňujúce letovú spôsobilosť výrobku alebo jeho environmentálne vlastnosti. Bez toho, aby boli dotknuté ustanovenia bodu 21.A.19, všetky ostatné zmeny sú podľa tejto podčasti „závažné zmeny“. Závažné a malé zmeny sa schvaľujú v súlade s bodom 21.A.95 alebo bodom 21.A.97 a musia byť primerane označené.

▼M2

21.A.92. Oprávnenosť

a) Len držiteľ typového osvedčenia môže požiadať o schválenie závažnej zmeny typového osvedčenia podľa tejto podčasti; všetci ostatní žiadatelia o schválenie závažnej zmeny typového osvedčenia sa riadia ustanoveniami podčasti E.

b) Každá fyzická alebo právnická osoba môže požiadať o schválenie malej zmeny typového osvedčenia podľa tejto podčasti.

▼M5

21.A.93. Žiadosť

a) Žiadosť o schválenie zmeny typového osvedčenia sa predloží formou a spôsobom, ktoré stanoví agentúra.

▼M7

b) Obsahuje alebo sa po podaní pôvodnej žiadosti do nej doplní program osvedčovania na účely preukázania zhody v súlade s bodom 21.A.20, ktorý pozostáva z: ▼M5 1. opisu zmeny identifikujúceho: i) konfigurácie výrobku v typovom osvedčení, na ktoré sa zmena vzťahuje; ii) všetky oblasti výrobku v typovom osvedčení vrátane schválených príručiek, ktoré sa zmenili, alebo ktoré sú zmenou ovplyvnené, a iii) ak zmena ovplyvní údaje o prevádzkovej vhodnosti, potrebné zmeny v údajoch o prevádzkovej vhodnosti; 2. identifikácie akéhokoľvek opätovného prešetrovania, ktoré je potrebné na preukázanie zhody zmeny a oblastí ovplyvnených zmenou s predpisovou základňou typového osvedčovania, predpisovou základňou osvedčovania údajov o prevádzkovej vhodnosti a požiadavkami na ochranu životného prostredia a 3. v prípade závažnej zmeny typového osvedčenia: i) návrhu počiatočnej predpisovej základne typového osvedčovania, predpisovej základne osvedčovania údajov o prevádzkovej vhodnosti a požiadaviek na ochranu životného prostredia, ktorý bol vypracovaný v súlade s požiadavkami a možnosťami uvedenými v bode 21.A.101; ii) návrhu rozpisu programu osvedčovania na zmysluplné skupiny činností a údajov týkajúcich sa preukázania zhody vrátane návrhu prostriedkov preukázania zhody a súvisiacich dokumentov o zhode; iii) návrhu posúdenia zmysluplných skupín činností a údajov týkajúcich sa preukázania zhody, pokiaľ ide o pravdepodobnosť neidentifikovanej nezhody s predpisovou základňou typového osvedčovania, predpisovou základňou osvedčovania údajov o prevádzkovej vhodnosti alebo požiadavkami na ochranu životného prostredia a pokiaľ ide o potenciálny vplyv tejto nezhody na bezpečnosť výrobkov alebo ochranu životného prostredia. Pri navrhovanom posúdení sa musia zohľadniť aspoň prvky stanovené v bode 21.B.100 písm. a) podbodoch 1 až 4. Na základe tohto posúdenia žiadosť obsahuje návrh na zapojenie agentúry do overovania činností a údajov súvisiacich s preukázaním zhody a iv) harmonogramu projektu vrátane hlavných cieľov.

c) Žiadosť o zmenu typového osvedčenia pre veľké letúny a veľké rotorové lietadlá je platná päť rokov a žiadosť o zmenu akéhokoľvek iného typového osvedčenia je platná tri roky. V prípade, že zmena nebola schválená alebo je zrejmé, že nebude schválená v rámci časového limitu stanoveného v tomto písmene, žiadateľ môže: 1. podať novú žiadosť o zmenu typového osvedčenia a splniť predpisovú základňu typového osvedčovania, predpisovú základňu osvedčovania údajov o prevádzkovej vhodnosti a požiadavky na ochranu životného prostredia stanovené agentúrou podľa bodu 21.A.101 a oznámené v súlade s bodom 21.B.105 v deň podania novej žiadosti alebo ▼M7 2. požiadať o predĺženie lehoty stanovenej v prvej vete písmena c) pre pôvodnú žiadosť a navrhnúť nový termín na vydanie povolenia. V takom prípade žiadateľ splní predpisovú základňu typového osvedčovania, predpisovú základňu osvedčovania údajov o prevádzkovej vhodnosti a požiadavky na ochranu životného prostredia stanovené agentúrou podľa bodu 21.A.101 a oznámené v súlade s bodom 21.B.105 v deň, ktorý si zvolí žiadateľ. Daný dátum však nesmie predchádzať novému dátumu, ktorý navrhuje žiadateľ o vydanie schválenia, o viac ako päť rokov v prípade žiadosti o zmenu typového osvedčenia alebo obmedzeného typového osvedčenia veľkých letúnov alebo veľkých rotorových lietadiel, a o viac ako tri roky v prípade žiadosti o zmenu akéhokoľvek iného typového osvedčenia alebo obmedzeného typového osvedčenia.

▼M5

21.A.95. Požiadavky na schválenie malej zmeny

a) Malé zmeny v typovom osvedčení klasifikuje a schvaľuje buď: 1. agentúra alebo 2. schválená organizácia na projektovanie v rámci rozsahu svojich výsadných práv uvedených v bode 21.A.263 písm. c) podbodoch 1 a 2, ako je zaznamenané v podmienkach schválenia.

b) Malé zmeny v typovom osvedčení sa schvália iba: 1. ak sa preukázalo, že zmena a oblasti ovplyvnené zmenou sú v zhode s predpisovou základňou typového osvedčovania a požiadavkami na ochranu životného prostredia začlenenými formou odkazu v typovom osvedčení; 2. ak sa v prípade zmeny ovplyvňujúcej údaje o prevádzkovej vhodnosti preukázalo, že potrebné zmeny v údajoch o prevádzkovej vhodnosti sú v zhode s predpisovou základňou osvedčovania údajov o prevádzkovej vhodnosti začlenenou formou odkazu v typovom osvedčení; 3. ak bola vyhlásená zhoda s predpisovou základňou typového osvedčovania, ktorá sa uplatňuje v súlade s bodom 1, a zdôvodnenia zhody boli zaznamenané v dokumentoch o zhode; a 4. ak nebola zistená žiadna črta alebo charakteristika, ktorá by mohla spôsobiť, že sa výrobok z hľadiska účelu, na ktorý sa osvedčovanie vyžaduje, stal nebezpečný.

c) Odchylne od písmena b) bodu 1 sa technické podmienky osvedčovania, ktoré sa stali uplatniteľnými po začlenení formou odkazu v typovom osvedčení, môžu použiť na schválenie malej zmeny za predpokladu, že nemajú vplyv na preukázanie zhody.

d) Odchylne od písmena a) sa na žiadosť žiadateľa zahrnutú vo vyhlásení uvedenom v bode 21.A.20 písm. d) malá zmena typového osvedčenia lietadla môže schváliť pred preukázaním zhody s predpisovou základňou osvedčovania údajov o prevádzkovej vhodnosti za predpokladu, že žiadateľ preukáže takúto zhodu pred dátumom, ku ktorému sa dané údaje majú skutočne použiť.

e) Žiadateľ predloží agentúre údaje odôvodňujúce zmenu a vyhlásenie, že zhoda bola preukázaná v súlade s písmenom b).

f) Schválenie malej zmeny typového osvedčenia sa obmedzí na špecifické usporiadanie (usporiadania) v typovom osvedčení, na ktoré sa zmena vzťahuje.

21.A.97. Požiadavky na schválenie závažnej zmeny

a) Závažné zmeny v typovom osvedčení klasifikuje a schvaľuje buď: 1. agentúra alebo 2. schválená organizácia na projektovanie v rámci rozsahu svojich výsadných práv uvedených v bode 21.A.263 písm. c) podbodoch 1 a 8, ako je zaznamenané v podmienkach schválenia.

b) Závažné zmeny v typovom osvedčení sa schvália iba: 1. ak sa preukázalo, že zmena a oblasti ovplyvnené zmenou sú v zhode s predpisovou základňou typového osvedčovania a požiadavkami na ochranu životného prostredia stanovenými agentúrou v súlade s bodom 21.A.101; 2. ak sa v prípade zmeny ovplyvňujúcej údaje o prevádzkovej vhodnosti preukázalo, že potrebné zmeny v údajoch o prevádzkovej vhodnosti sú v zhode s predpisovou základňou osvedčovania údajov o prevádzkovej vhodnosti stanovenou agentúrou v súlade s bodom 21.A.101; a 3. ak sa zhoda s bodmi 1 a 2 preukázala v súlade s bodom 21.A.20, pokiaľ sa vzťahuje na zmenu.

c) Odchylne od písmena b) bodov 2 a 3 sa na žiadosť žiadateľa zahrnutú vo vyhlásení uvedenom v bode 21.A.20 písm. d) závažná zmena typového osvedčenia lietadla môže schváliť pred preukázaním zhody s predpisovou základňou osvedčovania údajov o prevádzkovej vhodnosti za predpokladu, že žiadateľ preukáže takúto zhodu pred dátumom, ku ktorému sa dané údaje majú skutočne použiť.

d) Schválenie závažnej zmeny v typovom osvedčení sa obmedzí na špecifické usporiadanie (usporiadania) v typovom osvedčení, na ktoré sa zmena vzťahuje.

21.A.101. Predpisová základňa typového osvedčovania, predpisová základňa osvedčovania údajov o prevádzkovej vhodnosti a požiadavky na ochranu životného prostredia v prípade závažnej zmeny typového osvedčenia

a) Závažná zmena typového osvedčenia a oblasti ovplyvnené touto zmenou musia byť v zhode buď s technickými podmienkami osvedčovania uplatniteľnými na zmenený výrobok v deň podania žiadosti o zmenu alebo s technickými podmienkami osvedčovania, ktoré sa stali uplatniteľnými po tomto dátume v súlade s písmenom f) uvedeným nižšie. Platnosť žiadosti sa určí v súlade s bodom 21.A.93 písm. c). Okrem toho zmenený výrobok musí spĺňať požiadavky na ochranu životného prostredia stanovené agentúrou v súlade s bodom 21.B.85.

b) ▼M7 S výnimkou ustanovenia v písmene h), odchylne od písmena a) sa môže použiť skoršia zmena technických podmienok osvedčovania uvedených v písmene a) a akýchkoľvek iných technických podmienok osvedčovania, ktorých sa priamo týka, pokiaľ skoršia zmena nenadobudla účinnosť skôr ako v deň, keď sa stali uplatniteľnými príslušné technické podmienky osvedčovania začlenené formou odkazu v typovom osvedčení, a to v ktorejkoľvek z týchto situácií: ▼M5 1. zmena, ktorú agentúra nepovažuje za závažnú. Pri stanovení, či je konkrétna zmena závažná, posudzuje agentúra zmenu v súvislosti so všetkými predchádzajúcimi príslušnými konštrukčnými zmenami a všetkými súvisiacimi revíziami uplatniteľných technických podmienok osvedčovania začlenených formou odkazu v typovom osvedčení výrobku. Zmeny, ktoré spĺňajú jedno z nasledujúcich kritérií, sa automaticky považujú za závažné: i) nie je zachované všeobecné usporiadanie alebo nie sú zachované princípy konštrukcie; ii) predpoklady použité pri osvedčovaní výrobku, ktorý sa má zmeniť, neostávajú v platnosti; 2. každá oblasť, systém, časť alebo zariadenie, ktoré nie sú podľa agentúry ovplyvnené zmenou; 3. každá oblasť, systém, časť alebo zariadenie, ktoré sú podľa agentúry ovplyvnené zmenou a pri ktorých agentúra zistí, že dodržanie technických podmienok osvedčovania uvedených v písmene a) podstatne neprispeje k úrovni bezpečnosti zmeneného výrobku alebo je neúčelné.

c) Odchylne od písmena a), ak ide o zmenu týkajúcu sa lietadla (iného než je rotorové lietadlo) s maximálnou hmotnosťou 2 722 kg (6 000 lbs.) alebo menšou alebo rotorového lietadla bez turbínového pohonu s maximálnou hmotnosťou 1 361 kg (3 000 lbs.) alebo menšou, zmena alebo oblasti ovplyvnené zmenou musia byť v zhode s predpisovou základňou typového osvedčovania začlenenou formou odkazu v typovom osvedčení. Ak však agentúra zistí, že zmena je v určitej oblasti závažná, agentúra môže vyžadovať, aby zmena a oblasti ovplyvnené zmenou boli v zhode so zmenou technických podmienok osvedčovania predpisovej základne typového osvedčovania začlenenej formou odkazu v typovom osvedčení a so všetkými ostatnými technickými podmienkami osvedčovania, ktoré sa ich priamo týkajú, pokiaľ agentúra nezistí tiež, že zhoda s touto zmenou podstatne neprispeje k úrovni bezpečnosti zmeneného výrobku alebo je neúčelná.

d) Ak agentúra zistí, že technické podmienky osvedčovania platné v deň podania žiadosti o zmenu nezabezpečujú dostatočné štandardy z hľadiska navrhovanej zmeny, zmena a oblasti ovplyvnené zmenou musia spĺňať aj akékoľvek osobitné podmienky a zmeny týchto osobitných podmienok stanovených agentúrou v súlade s bodom 21.B.75 s cieľom zaistiť úroveň bezpečnosti rovnocennú s úrovňou, ktorá bola stanovená v technických podmienkach osvedčovania platných v deň podania žiadosti o zmenu.

e) Odchylne od písmen a), b) a c) môžu zmena a oblasti ovplyvnené zmenou spĺňať alternatívu technických podmienok osvedčovania určených agentúrou, ak ich navrhol žiadateľ, pokiaľ agentúra zistí, že touto alternatívou sa zaistí úroveň bezpečnosti, ktorá je: 1. v prípade typového osvedčenia: i) rovnocenná úrovni technických podmienok osvedčovania určených agentúrou podľa písmen a), b) alebo c) alebo ii) v súlade so základnými požiadavkami prílohy II k nariadeniu (EÚ) 2018/1139; 2. v prípade obmedzeného typového osvedčenia primeraná s ohľadom na zamýšľané použitie.

f) Ak sa žiadateľ rozhodne pre splnenie technickej podmienky osvedčovania stanovenej v zmene, ktorá sa začne uplatňovať po podaní žiadosti o zmenu typového osvedčenia, zmena a oblasti ovplyvnené zmenou musia spĺňať aj všetky ostatné technické podmienky osvedčovania, ktoré sa ich priamo týkajú.

g) Ak žiadosť o zmenu typového osvedčenia lietadla zahŕňa zmeny v údajoch o prevádzkovej vhodnosti, alebo ak je pôvodná žiadosť nimi doplnená, predpisová základňa osvedčovania údajov o prevádzkovej vhodnosti sa určuje v súlade s písmenami a) až f).

▼M7

h) V prípade veľkých letúnov, na ktoré sa vzťahuje bod 26.300 prílohy I k nariadeniu (EÚ) 2015/640 ( 1 ), musí žiadateľ spĺňať technické podmienky osvedčovania, ktoré zabezpečujú úroveň bezpečnosti prinajmenšom rovnocennú s bodmi 26.300, 26.320 a 26.330 prílohy I k nariadeniu (EÚ) 2015/640, s výnimkou žiadateľov o doplnkové typové osvedčenia, od ktorých sa nevyžaduje, aby zohľadňovali bod 26.303.

▼M5 —————

▼M2

21.A.105. Vedenie záznamov

Pre každú zmenu musí žiadateľ viesť všetky relevantné konštrukčné informácie, výkresy a správy so skúšok vrátane kontrolných záznamov pre skúšaný zmenený výrobok, aby boli k dispozícii agentúre, a musí ich uchovávať, aby mohol poskytnúť informácie potrebné na zaistenie zachovania letovej spôsobilosti, zachovania platnosti údajov o prevádzkovej vhodnosti a zhody zmeneného výrobku s príslušnými požiadavkami na ochranu životného prostredia.

▼B

21.A.107. Pokyny pre zachovanie letovej spôsobilosti

▼M2

a) Držiteľ schválenia malej zmeny typového osvedčenia dodá aspoň jednu sadu prípadných súvisiacich odchýlok k pokynom pre zachovanie letovej spôsobilosti výrobku, na ktorom sa malá zmena vykoná, vypracovaných v súlade s príslušnou základňou typového osvedčovania, každému známemu vlastníkovi jedného alebo niekoľkých lietadiel, motorov alebo vrtúľ zahŕňajúcich malú zmenu, pri ich dodávke alebo vydaní prvého osvedčenia o letovej spôsobilosti pre príslušné lietadlo, podľa toho, čo nastane neskôr a potom na požiadanie sprístupní tieto odchýlky od pokynov každej osobe, od ktorej sa vyžaduje dodržiavanie podmienok stanovených v týchto pokynoch.

▼B

b) Okrem toho zmeny uvedených variantov pokynov pre zachovanie letovej spôsobilosti budú k dispozícii všetkým známym užívateľom výrobku, na ktorom sa vykonala zmena, a na požiadanie sa poskytnú k dispozícii každej osobe, od ktorej sa vyžaduje dodržiavanie ktoréhokoľvek z takých pokynov.

▼M2

21.A.108. Dostupnosť údajov o prevádzkovej vhodnosti

V prípade zmeny ovplyvňujúcej údaje o prevádzkovej vhodnosti sprístupní držiteľ schválenia malej zmeny:

a) aspoň jeden súbor zmien v údajoch o prevádzkovej vhodnosti pripravený v súlade s príslušnou predpisovou základňou osvedčovania údajov o prevádzkovej vhodnosti, a to všetkým známym prevádzkovateľom zmeneného lietadla v EÚ predtým, ako výcviková organizácia alebo prevádzkovateľ EÚ musí použiť tieto údaje o prevádzkovej vhodnosti a

b) akúkoľvek zmenu v ovplyvnených údajoch o prevádzkovej vhodnosti všetkým známym prevádzkovateľom zmeneného lietadla v EÚ a

c) na žiadosť príslušné časti zmien uvedené v písm. a) a b): 1. príslušnému orgánu zodpovednému za overenie súladu s jedným alebo viacerými prvkami ovplyvnených údajov o prevádzkovej vhodnosti a 2. akejkoľvek osobe, od ktorej sa vyžaduje súlad s jedným alebo viacerými prvkami tohto súboru údajov o prevádzkovej vhodnosti.

▼M2

21.A.109. Povinnosti a označenie EPA

Držiteľ schválenia malej zmeny typového osvedčenia musí:

a) plniť povinnosti stanovené v bodoch 21.A.4, 21.A.105, 21.A.107 a 21.A.108 a

b) špecifikovať označenie vrátane písmen EPA (European Part Approval – Európske schválenie konštrukčnej časti) v súlade s bodom 21.A.804 písm. a).

▼B

PODČASŤ E – DOPLNKOVÉ TYPOVÉ OSVEDČENIA

▼M5

21.A.111. Rozsah pôsobnosti

V tejto podčasti sa stanovuje postup schvaľovania závažných zmien typového osvedčenia podľa postupov schvaľovania doplnkových typových osvedčení a stanovujú sa práva a povinnosti žiadateľov a držiteľov takých osvedčení. Odkazy na typové osvedčenia v tejto podčasti zahŕňajú typové osvedčenia a obmedzené typové osvedčenia.

21.A.112A. Oprávnenosť

Každá fyzická alebo právnická osoba, ktorá preukázala alebo ešte preukazuje svoju spôsobilosť v súlade s bodom 21.A.112B, môže požiadať o doplnkové typové osvedčenie podľa podmienok stanovených v tejto podčasti.

▼B

21.A.112B. Preukázanie spôsobilosti

▼M5

a) Žiadateľ o doplnkové typové osvedčenie preukáže svoju spôsobilosť vlastníctvom povolenia organizácie na projektovanie vydaného agentúrou v súlade s podčasťou J.

▼B

b) Odchylne od ustanovenia písmena a) môže žiadateľ ako alternatívu postupu preukázania svojej spôsobilosti požiadať agentúru o písomný súhlas s používaním postupov, pri ktorých uvedie špecifické konštrukčné praktiky, zdroje a sled činností, ktoré sú potrebné na zabezpečenie zhody s touto podčasťou.

▼M5

c) Odchylne od písmena a) žiadateľ môže v prípade výrobkov uvedených v bode 21.A.14 písm. c) preukázať svoju spôsobilosť získaním súhlasu agentúry s jeho programom osvedčovania zavedeným v súlade s bodom 21.A.93 písm. b).

▼B

21.A.113. Žiadosť o doplnkové typové osvedčenie

a) Žiadosť o doplnkové typové osvedčenie sa predloží vo forme a spôsobom, ktorý stanoví agentúra.

▼M5

b) Pri podávaní žiadosti o doplnkové typové osvedčenie žiadateľ:

i) zahrnie do žiadosti informácie požadované v bode 21.A.93 písm. b);

ii) uvedie, či pripravil alebo pripraví údaje o osvedčovaní úplne sám alebo na základe dohody s vlastníkom údajov typového osvedčovania.

▼M5

c) Bod 21.A.93 písm. c) sa uplatňuje na požiadavky týkajúce sa lehôt uplatňovania účinnosti, ako aj požiadavky súvisiace s potrebou aktualizovať predpisovú základňu typového osvedčovania, predpisovú základňu osvedčovania údajov o prevádzkovej vhodnosti a požiadavky na ochranu životného prostredia, ak zmena nebola schválená alebo je zrejmé, že nebude schválená v rámci stanoveného časového limitu.

▼M5 —————

▼M5

21.A.115. Požiadavky na schválenie závažných zmien formou doplnkového typového osvedčenia

a) Doplnkové typové osvedčenia vydáva: 1. agentúra alebo 2. schválená organizácia na projektovanie v rámci rozsahu svojich výsadných práv uvedených v bode 21.A.263 písm. c) podbodoch 1 a 9, ako je zaznamenané v podmienkach schválenia.

b) Doplnkové typové osvedčenie sa vydá, iba ak: 1. žiadateľ preukázal svoju spôsobilosť v súlade s bodom 21.A.112B; 2. bolo preukázané, že zmena typového osvedčenia a oblasti ovplyvnené zmenou sú v zhode s predpisovou základňou typového osvedčovania a požiadavkami na ochranu životného prostredia, ktoré stanovila agentúra v súlade s bodom 21.A.101; 3. sa v prípade doplnkového typového osvedčenia ovplyvňujúceho údaje o prevádzkovej vhodnosti preukázalo, že potrebné zmeny v údajoch o prevádzkovej vhodnosti sú v zhode s predpisovou základňou osvedčovania údajov o prevádzkovej vhodnosti, ktorú stanovila agentúra v súlade s bodom 21.A.101; 4. sa zhoda s bodmi 2 a 3 preukázala v súlade s bodom 21.A.20, pokiaľ sa vzťahuje na zmenu a 5. v prípade špecifikovania, že žiadateľ poskytol údaje osvedčovania na základe dohody s vlastníkom údajov typového osvedčovania v súlade s bodom 21.A.113 písm. b): i) držiteľ typového osvedčenia oznámil, že nemá žiadne technické námietky proti informáciám predloženým podľa bodu 21.A.93 a ii) držiteľ typového osvedčenia sa dohodol s držiteľom doplnkového typového osvedčenia na spolupráci s cieľom splniť všetky záväzky týkajúce sa zachovania letovej spôsobilosti zmeneného výrobku prostredníctvom dodržania ustanovení podľa bodov 21.A.44 a 21.A.118A.

c) Odchylne od písmena b) bodov 3 a 4 má žiadateľ na základe žiadosti zahrnutej vo vyhlásení uvedenom v bode 21.A.20 písm. d) nárok na vydanie doplnkového typového osvedčenia lietadla pred tým, ako preukázal zhodu s predpisovou základňou osvedčovania údajov o prevádzkovej vhodnosti, za predpokladu, že preukáže takúto zhodu pred dátumom, ku ktorému sa dané údaje majú skutočne použiť.

d) Doplnkové typové osvedčenie sa obmedzí na špecifické usporiadanie (usporiadania) v typovom osvedčení, na ktoré sa príslušná závažná zmena vzťahuje.

▼B

21.A.116. Prenosnosť

Doplnkové typové osvedčenie sa môže preniesť len na fyzickú alebo právnickú osobu, ktorá je schopná prevziať povinnosti podľa bodu 21.A.118A a na tento účel preukázala svoju spôsobilosť podľa kritérií stanovených v bode 21.A.112B, okrem lietadiel ELA1, v prípade ktorých fyzická alebo právnická osoba žiadala agentúru o súhlas na používanie postupov stanovujúcich svoje činnosti na vykonávanie týchto povinností.

21.A.117. Zmeny tej časti výrobku, na ktorú sa vzťahuje doplnkové typové osvedčenie

a) Malé zmeny tej časti výrobku, na ktorú sa vzťahuje doplnkové typové osvedčenie, sa klasifikujú a schvaľujú v súlade s podčasťou D.

b) Každá závažná zmena tej časti výrobku, na ktorú sa vzťahuje doplnkové typové osvedčenie, sa schvaľuje ako samostatné doplnkové typové osvedčenie v súlade s touto podčasťou.

c) Odchylne od písmena b) môže byť schválená závažná zmena tej časti výrobku, na ktorú sa vzťahuje doplnkové typové osvedčenie, predložená samotným držiteľom doplnkového typového osvedčenia ako zmena existujúceho doplnkového typového osvedčenia.

21.A.118A. Povinnosti a označenie EPA

Držiteľ doplnkového typového osvedčenia musí:

▼M2

a) plniť povinnosti: 1. stanovené v bodoch 21.A.3A, 21.A.3B, 21.A.4, 21.A.105, 21.A.119, 21.A.120A a 21.A.120B; 2. vyplývajúce zo spolupráce s držiteľom typového osvedčenia podľa bodu 21.A.115 písm. d) bodu 2; a na tento účel je povinný trvalo plniť kritériá bodu 21.A.112B;

▼B

b) špecifikovať označenie vrátane písmen EPA v súlade s bodom 21.A.804 písm. a).

21.A.118B. Obdobie platnosti a ďalšia platnosť

a) Doplnkové typové osvedčenie sa vydáva na časovo neobmedzené obdobie. Ostáva platné pod podmienkou, že:

1. držiteľ dodržiava ustanovenia tejto prílohy I (časti 21) a

2. osvedčenie nebolo odobraté alebo zrušené podľa príslušných administratívnych postupov stanovených agentúrou.

b) Po odobratí alebo zrušení sa doplnkové typové osvedčenie vráti agentúre.

▼M2

21.A.119. Príručky

Držiteľ doplnkového typového osvedčenia zhotovuje, uchováva a aktualizuje originály všetkých odchýlok príručiek vyžadovaných príslušnou základňou typového osvedčovania, príslušnou predpisovou základňou pre osvedčovanie údajov o prevádzkovej vhodnosti a v požiadavkách na výrobok z hľadiska ochrany životného prostredia, ktoré sú nevyhnutné na zapracovanie zmien zavedených na základe doplnkového typového osvedčenia a na požiadanie poskytne kópie uvedených príručiek agentúre.

21.A.120A. Pokyny pre zachovanie letovej spôsobilosti

▼B

a) Držiteľ doplnkového typového osvedčenia pre lietadlo, motor alebo vrtuľu dodá aspoň jednu sadu príslušných variantov pokynov pre zachovanie letovej spôsobilosti vypracovaných v súlade s príslušnou základňou typového osvedčovania každému známemu vlastníkovi jedného alebo niekoľkých lietadiel, motorov alebo vrtúľ, ktoré vykazujú znaky doplnkového typového osvedčenia, pri ich dodávke alebo vydaní prvého osvedčenia o letovej spôsobilosti pre príslušné lietadlo podľa toho, čo nastane neskôr, a potom poskytne na požiadanie k dispozícii tieto varianty pokynov každej osobe, od ktorej sa vyžaduje dodržiavanie uvedených pokynov. Dostupnosť niektorých príručiek alebo variantov pokynov pre zachovanie letovej spôsobilosti, ktoré sa týkajú generálnej revízie alebo inej formy väčšej údržby, sa môže oneskoriť až do doby, kým výrobok nebol uvedený do prevádzky, no musia byť dostupné predtým, než ktorýkoľvek výrobok dosiahne príslušný počet letových hodín alebo cyklov.

b) Okrem toho, zmeny týchto variantov pokynov pre zachovanie letovej spôsobilosti budú k dispozícii všetkým známym užívateľom výrobku vykazujúceho znaky doplnkového typového osvedčenia a na požiadanie sa poskytnú k dispozícii každej osobe, od ktorej sa vyžaduje dodržiavanie uvedených pokynov. Agentúre sa predloží program, ktorý bude popisovať spôsob distribúcie zmien variantov pokynov pre zachovanie letovej spôsobilosti.

▼M2

21.A.120B. Dostupnosť údajov o prevádzkovej vhodnosti

V prípade zmeny ovplyvňujúcej údaje o prevádzkovej vhodnosti sprístupní držiteľ doplnkového typového osvedčenia:

a) aspoň jeden súbor zmien v údajoch o prevádzkovej vhodnosti pripravený v súlade s príslušnou predpisovou základňou osvedčovania údajov o prevádzkovej vhodnosti, a to všetkým známym prevádzkovateľom zmeneného lietadla v EÚ predtým, ako výcviková organizácia alebo prevádzkovateľ EÚ musí použiť tieto údaje o prevádzkovej vhodnosti a

b) akúkoľvek zmenu v ovplyvnených údajoch o prevádzkovej vhodnosti všetkým známym prevádzkovateľom zmeneného lietadla v EÚ a

c) na žiadosť príslušné časti zmien uvedené v písm. a) a b): 1. príslušnému orgánu zodpovednému za overenie súladu s jedným alebo viacerými prvkami ovplyvnených údajov o prevádzkovej vhodnosti a 2. akejkoľvek osobe, od ktorej sa vyžaduje súlad s jedným alebo viacerými prvkami tohto súboru údajov o prevádzkovej vhodnosti.

▼B

PODČASŤ F – VÝROBA BEZ SCHVÁLENIA VÝROBNEJ ORGANIZÁCIE

21.A.121. Rozsah pôsobnosti

a) Táto podčasť definuje postup preukázania zhody s príslušnými konštrukčnými údajmi výrobku, časti alebo zariadenia, ktoré sa majú vyrábať bez povolenia organizácie na výrobu podľa podčasti G.

b) Táto podčasť stanovuje pravidlá vzťahujúce sa k povinnostiam výrobcu výrobku, časti alebo zariadenia, vyrobených podľa tejto podčasti.

21.A.122. Oprávnenosť

Ktorákoľvek fyzická alebo právnická osoba môže požiadať o súhlas s preukázaním zhody jednotlivého výrobku, časti alebo zariadenia podľa tejto podčasti, ak:

a) je držiteľom povolenia týkajúceho sa konštrukcie takého výrobku, časti alebo zariadenia alebo o také povolenie požiadala alebo

b) zabezpečila uspokojivú koordináciu medzi výrobou a projektovaním pomocou zodpovedajúcej dohody so žiadateľom o schválenie takej konštrukcie alebo s jeho držiteľom.

21.A.124. Žiadosť

a) Každá žiadosť o písomný súhlas s preukázaním zhody jednotlivého výrobku, časti alebo zariadenia podľa tejto podčasti sa zhotoví vo forme a spôsobom, ktorý stanoví príslušný orgán.

b) Taká žiadosť musí obsahovať:

1. dôkaz, ktorým prípadne preukáže, že: i) vydanie povolenia organizácie na výrobu podľa podčasti G by bolo nevhodné alebo ii) osvedčenie alebo schválenie výrobku, časti alebo zariadenia podľa tejto podčasti je podmienené vydaním povolenia organizácii na výrobu podľa podčasti G;

2. prehľad informácií vyžadovaných v bode 21.A.125A písm. b).

21.A.125A. Vydanie písomného súhlasu

Žiadateľ má nárok na písomný súhlas vydaný príslušným orgánom na preukázanie zhody s príslušnými konštrukčnými údajmi jednotlivých výrobkov, častí a zariadení podľa tejto podčasti po:

a) zriadení systému inšpekcie výroby, ktorým zaručí, že každý výrobok, časť alebo vybavenie sa budú zhodovať s príslušnými konštrukčnými údajmi a je zaručená ich bezpečná prevádzka;

b) predložení príručky, ktorá obsahuje: 1. opis systému inšpekcie výroby vyžadovaný podľa písm. a); 2. opis prostriedkov skúšania systému inšpekcie výroby; 3. opis testov podľa bodu 21.A.127 a 21.A.128 a mená osôb oprávnených na účely 21.A.130 písm. a);

c) predložení dôkazu o tom, že je schopný poskytnúť pomoc v súlade s bodom 21.A.3 a 21.A.129 písm. d).

21.A.125B. Zistenia

a) Ak sa zistí objektívny dôkaz preukazujúci nezhodu držiteľa písomného súhlasu s príslušnými požiadavkami tejto prílohy I (časti 21), zistenie sa klasifikuje takto:

1. zistením úrovne jedna je každá nezhoda s touto prílohou I (časťou 21), ktorá by viedla k nekontrolovanej nezhode s príslušnými konštrukčnými údajmi a ktorá by mohla mať vplyv na bezpečnosť lietadla;

2. zistením úrovne dva je každá nezhoda s touto prílohou I (časťou 21), ktorá nie je klasifikovaná ako úroveň jedna.

b) Zistením úrovne tri je každá skutočnosť, ktorá by mohla dokázateľne spôsobiť problémy, ktoré by mohli viesť k nezhode podľa písmena a).

c) Po prijatí oznámenia o zisteniach v súlade s 21.B.125:

1. v prípade zistenia úrovne jedna, držiteľ písomného súhlasu do 21 pracovných dní po písomnom potvrdení zistenia k spokojnosti príslušného úradu preukáže, že podnikol nápravné opatrenie;

2. v prípade zistenia úrovne dva musí byť obdobie na nápravné opatrenie poskytnuté príslušným orgánom primerané povahe zistenia, no v žiadnom prípade nesmie byť spočiatku dlhšie než tri mesiace. Za určitých okolností a v závislosti na povahe zistenia môže príslušný orgán predĺžiť trojmesačné obdobie za podmienky predloženia uspokojivého plánu nápravného opatrenia, dohodnutého s príslušným orgánom;

3. zistenie úrovne tri nevyžaduje od držiteľa písomného súhlasu prijatie okamžitého opatrenia.

d) V prípade zistenia úrovne jedna alebo dva, písomný súhlas môže byť čiastočne alebo úplne obmedzený, jeho platnosť pozastavená alebo môže byť zrušený podľa bodu 21.B.145. Držiteľ písomného súhlasu včas potvrdí prijatie rozhodnutia o obmedzení, pozastavení platnosti alebo zrušení písomného súhlasu.

21.A.125C. Obdobie platnosti a ďalšia platnosť

a) Písomný súhlas sa vydáva na obmedzený čas, ktorý nesmie byť dlhší ako jeden rok. Ostáva platný, ak:

1. držiteľ písomného súhlasu nie je schopný preukázať zhodu s príslušnými požiadavkami tejto podčasti alebo

2. neexistuje dôkaz, že výrobca nemôže zachovať uspokojivú kontrolu výroby výrobkov, častí alebo zariadení podľa dohody, alebo

3. výrobca už naďalej nespĺňa požiadavky bodu 21.A.122, alebo

4. nebol písomný súhlas odobratý, zrušený podľa bodu 21.B.145 alebo jeho platnosť neskončila.

b) Po odobratí, zrušení alebo skončení platnosti sa písomný súhlas vráti príslušnému orgánu.

21.A.126. Systém inšpekcie výroby

a) Systém inšpekcie výroby vyžadovaný podľa bodu 21.A.125A písm. a) musí obsahovať prostriedky, ktorými sa zabezpečí, že:

1. dodávané materiály a nakupované alebo subdodávateľsky vyrobené časti použité vo finálnom výrobku zodpovedajú príslušným konštrukčným údajom;

2. dodávané materiály a nakupované alebo subdodávateľsky vyrobené časti sú primerane identifikované;

3. procesy, výrobné techniky a metódy montáže, ktoré majú vplyv na kvalitu a bezpečnosť finálneho výrobku sú vykonávané v súlade so špecifikáciami schválenými príslušným orgánom;

4. konštrukčné zmeny vrátane náhrady materiálov boli schválené podľa podčasti D alebo E a skontrolované predtým, než boli začlenené do finálneho výrobku.

b) Systém inšpekcie výroby vyžadovaný podľa bodu 21.A.125A písm. a) musí byť tiež taký, aby zabezpečil, že:

1. spracovávané časti sa overujú z hľadiska zhody s príslušnými konštrukčnými údajmi v miestach vo výrobe, v ktorých sa môžu vykonať presné zistenia;

2. materiály, ktoré sa môžu poškodiť alebo znehodnotiť, sú vhodne skladované a primerane chránené;

3. aktuálne konštrukčné výkresy sú ľahko prístupné výrobnému a kontrolnému personálu a sú v prípade potreby používané;

4. odmietnuté materiály a časti sa oddelia a označia spôsobom, ktorý vylúči ich inštalovanie vo finálnom výrobku;

5. materiály a časti, ktoré sa zadržia kvôli odchýlkam od špecifikácií, ktoré sa mali inštalovať vo finálnom výrobku, sa podrobia schválenému konštrukčnému a výrobnému revíznemu postupu. Materiály a časti určené týmto postupom ako použiteľné sa vhodne označia a znovu sa skontrolujú, ak je potrebné ich dodatočné opracovanie alebo oprava. Materiály a časti odmietnuté týmto postupom sa označia a odstránia, aby bolo zabezpečené, že nebudú inštalované vo finálnom výrobku;

6. sa vedú záznamy zhotovené v rámci systému inšpekcie výroby, ktoré sú podľa možnosti označené dokončeným výrobkom alebo časťou a výrobca ich uchová, aby mohol poskytnúť informácie potrebné na zabezpečenie zachovania letovej spôsobilosti výrobku.

21.A.127. Testy: lietadlo

a) Každý výrobca lietadla vyrobeného podľa tejto podčasti musí zaviesť schválený výrobný postup s letovými a pozemnými testmi a kontrolné formuláre a v súlade s týmito formulármi testovať každé vyrobené lietadlo tak, aby mohla byť v príslušnom rozsahu stanovená zhoda s ustanoveniami bodu 21.A.125A písm. a).

b) Každý výrobný testovací postup zahŕňa minimálne nasledujúce:

1. kontrolu ovládacích vlastností;

2. kontrolu letového výkonu (s použitím normálnych prístrojov lietadla);

3. kontrolu správnej funkcie všetkých zariadení a systémov lietadla a ich fungovania;

4. kontrolu správneho označenia všetkých prístrojov a správneho inštalovania štítkov a požadovaných letových príručiek po letovom teste;

5. kontrolu prevádzkových charakteristík lietadla na zemi;

6. kontrolu akýchkoľvek iných položiek charakteristických pre testované lietadlo.

21.A.128. Testy: motory a vrtule

Každý výrobca motorov alebo vrtúľ vyrobených podľa tejto podčasti musí každý motor alebo vrtuľu nastaviteľnú počas letu podrobiť dostatočnému funkčnému testu podľa dokumentácie držiteľa týkajúcej sa typového osvedčenia, aby zistil či správne pracujú v prevádzkovom rozsahu, pre ktorý boli typovo osvedčované, aby mohla byť v príslušnom rozsahu stanovená zhoda s ustanoveniami bodu 21.A.125A písm. a).

21.A.129. Povinnosti výrobcu

Každý výrobca výrobku, časti alebo zariadenia, ktoré sa vyrábajú podľa tejto podčasti:

a) poskytne každý výrobok, časť alebo vybavenie k dispozícii príslušnému orgánu na inšpekciu;

b) uchováva v mieste výroby technické údaje a výkresy potrebné na zistenie, či výrobok zodpovedá príslušným konštrukčným údajom;

c) udržiava systém inšpekcie výroby, ktorý zabezpečí, aby každý výrobok, časť alebo vybavenie zodpovedali príslušným konštrukčným údajom a nachádzali sa v stave zaručujúcom bezpečnú prevádzku;

d) poskytuje pomoc držiteľovi typového osvedčenia, obmedzeného typového osvedčenia alebo schválenia konštrukcie pri všetkých opatreniach vzťahujúcich sa k vyrobeným výrobkom, častiam alebo vybaveniu z hľadiska zachovania letovej spoľahlivosti;

e) v záujme bezpečnosti zavedie a bude udržiavať vnútorný systém hlásenia udalostí, ktorý umožní zber a vyhodnotenie hlásení, aby sa mohli identifikovať nepriaznivé trendy alebo odstrániť nedostatky a vyšetriť udalosti podliehajúce oznamovacej povinnosti. Tento systém bude obsahovať hodnotenie príslušných informácií týkajúcich sa udalostí a ďalšie postúpenie príslušných informácií;

f) 1. držiteľovi typového osvedčenia, obmedzeného typového osvedčenia alebo schválenia konštrukcie oznámi všetky prípady, keď boli u výrobkov, častí alebo zariadení uvoľnených výrobcom následne zistené odchýlky od príslušných konštrukčných údajov, a vyšetrí ich spolu s držiteľom typového osvedčenia, obmedzeného typového osvedčenia alebo schválenia konštrukcie, aby boli identifikované tie odchýlky, ktoré by mohli viesť k nebezpečnému stavu; 2. agentúre a príslušnému orgánu členského štátu oznámi odchýlky, ktoré by mohli viesť k nebezpečnému stavu identifikovanému podľa bodu 1. Také hlásenia sa robia vo forme a spôsobom stanovenými agentúrou podľa bodu 21.A.3 písm. b) bodu 2 alebo schválenými príslušným orgánom členského štátu; 3. ak výrobca koná ako dodávateľ inej výrobnej organizácie oznámi tejto inej organizácii všetky prípady, keď výrobky, časti alebo vybavenie postúpil tejto inej organizácii a neskoršie bolo zistené, že majú prípadné odchýlky od príslušných konštrukčných údajov.

21.A.130. Vyhlásenie zhody

a) Každý výrobca výrobku, časti alebo zariadenia vyrobených podľa tejto podčasti dodá vyhlásenie zhody, formulár 52 EASA (pozri dodatok VIII) za úplné lietadlo alebo formulár 1 za ostatné výrobky, časti alebo vybavenie (pozri dodatok I). Toto vyhlásenie podpíše oprávnená osoba, ktorá zastáva zodpovedné miesto vo výrobnej organizácii.

▼M5

b) Vyhlásenie zhody musí obsahovať všetky tieto položky:

1. za každý výrobok, časť alebo vybavenie vyhlásenie, že výrobok, časť alebo vybavenie zodpovedajú schváleným konštrukčným údajom a nachádzajú sa v stave zaručujúcom bezpečnú prevádzku,

2. za každé lietadlo vyhlásenie, že lietadlo bolo skontrolované na zemi a za letu v súlade s bodom 21.A.127 písm. a),

3. za každý motor alebo vrtuľu nastaviteľnú počas letu vyhlásenie, že motor alebo vrtuľu nastaviteľnú počas letu podrobil výrobca záverečnému funkčnému testu v súlade s bodom 21A.128,

▼M8

4. dodatočne v prípade požiadaviek na ochranu životného prostredia: i) vyhlásenie, že úplný motor dosahuje zhodu s príslušnými požiadavkami na výfukové emisie platnými ku dňu výroby motora a ii) vyhlásenie, že úplný letún dosahuje zhodu s príslušnými požiadavkami na emisie CO2 platnými ku dňu vydania prvého osvedčenia o letovej spôsobilosti.

▼B

c) Každý výrobca takého výrobku, časti alebo zariadenia:

1. pri prvom prevedení vlastníctva takého výrobku, časti alebo zariadenia, alebo

2. pri žiadosti o prvé vydanie osvedčenia o letovej spôsobilosti lietadla, alebo

3. pri žiadosti o prvé vydanie dokumentu letovej spôsobilosti pre motor, vrtuľu, časť alebo vybavenie

predloží aktuálne vyhlásenie zhody, ktorého platnosť overí príslušný orgán.

d) Príslušný orgán overí platnosť protipodpisom vyhlásenia zhody, ak po inšpekcii zistí, že výrobok, časť alebo vybavenie zodpovedajú príslušným konštrukčným údajom a nachádzajú sa v stave zaručujúcom bezpečnú prevádzku.

PODČASŤ G – POVOLENIE ORGANIZÁCIE NA VÝROBU

21.A.131. Rozsah pôsobnosti

Táto podčasť stanovuje:

a) postup vydania povolenia na výrobu pre výrobnú organizáciu preukazujúceho zhodu výrobku, časti alebo zariadenia s príslušnými konštrukčnými údajmi;

b) pravidlá týkajúce sa práv a povinností žiadateľa o také povolenie alebo pre držiteľov takých povolení.

21.A.133. Oprávnenosť

Každá fyzická alebo právnická osoba (ďalej len „organizácia“) má právo požiadať o povolenie podľa tejto podčasti. Žiadateľ musí:

a) pre vymedzený rozsah práce zdôvodniť, že povolenie podľa tejto podčasti je primerané na účel preukázania zhody so špecifickou konštrukciou;

b) byť držiteľom schválenia takej špecifickej konštrukcie alebo žiadateľom o také schválenie;

c) mať so žiadateľom alebo držiteľom schválenia takej špecifickej konštrukcie pomocou vhodného systému, zabezpečenú uspokojivú koordináciu medzi výrobou a projektovaním.

21.A.134. Žiadosť

Každá žiadosť o povolenie organizácie na výrobu sa podáva príslušnému orgánu vo forme a spôsobom stanovenými príslušným orgánom a musí obsahovať hlavné črty informácií vyžadovaných podľa bodu 21.A.143 a podmienky povolenia podľa bodu 21.A.151.

21.A.135. Vydanie povolenia organizácie na výrobu

Organizácia má nárok na povolenie na výrobu vydané príslušným orgánom, keď preukázala splnenie príslušných požiadaviek podľa tejto podčasti.

21.A.139. Systém kvality

a) Výrobná organizácia musí preukázať, že zaviedla a môže udržiavať systém kvality. Systém kvality musí byť zdokumentovaný. Tento systém kvality musí byť taký, aby organizácia mohla zaručiť, že každý výrobok, časť alebo vybavenie vyrobené organizáciou alebo jej partnermi, alebo dodané subdodávateľsky zmluvnými stranami zodpovedá príslušným konštrukčným údajom a nachádza sa v stave zaručujúcom bezpečnú prevádzku, a teda mohla uplatňovať výsadné práva stanovené v bode 21.A.163.

b) Systém kvality musí obsahovať:

1. kontrolný postup, pokiaľ je v rozsahu povolenia žiaduci, pre: i) vydanie, schválenie alebo zmenu dokumentu; ii) audit a kontrolu na posúdenie dodávateľa a subdodávateľa; iii) overenie, že dodávané časti, materiály a vybavenie vrátane nových alebo použitých položiek dodaných odberateľmi týchto výrobkov zodpovedajú príslušným konštrukčným údajom; iv) identifikáciu a zistiteľnosť; v) výrobné procesy; vi) inšpekciu a testovanie vrátane letových testov v rámci výroby; vii) kalibráciu nástrojov, prípravkov a testovacieho zariadenia; viii) kontrolu nezhodných položiek; ix) koordináciu letovej spôsobilosti so žiadateľom o schválenie konštrukcie alebo držiteľom schválenia; x) zhotovenie a uchovávanie záznamov; xi) spôsobilosť a kvalifikáciu personálu; xii) vydanie dokumentov letovej spôsobilosti; xiii) manipuláciu, skladovanie a balenie; xiv) vnútorné audity kvality a vyplývajúce nápravné opatrenia; xv) prácu v rámci podmienok povolenia vykonávanú na ktoromkoľvek inom mieste než sú schválené prevádzkové zariadenia; xvi) prácu vykonávanú po ukončení výroby, ale pred dodaním, na udržanie lietadla v stave zaručujúcom bezpečnú prevádzku; xvii) vydanie letového povolenia a schválenie súvisiacich letových podmienok. Kontrolné postupy musia obsahovať špecifické ustanovenia pre akékoľvek kritické časti;

2. nezávislú funkciu zabezpečenia kvality na monitorovanie zhody a primeranosti zdokumentovaných postupov systému kvality. Toto monitorovanie musí obsahovať systém spätného podávania správ osobe alebo skupine osôb uvedených v bode 21.A.145 písm. c) bode 2 a nakoniec manažérovi uvedenému v bode 21.A.145 písm. c) bode 1, aby boli v prípade potreby zabezpečené nápravné opatrenia.

21.A.143. Opis

a) Organizácia predloží príslušnému orgánu popis výrobnej organizácie, v ktorom poskytne tieto informácie:

1. potvrdenie podpísané zodpovedným manažérom, že popis výrobnej organizácie a akékoľvek sprievodné príručky, ktoré definujú zhodu organizácie s povolením s touto podčasťou, budú vždy dodržané;

2. tituly a mená manažérov uznaných príslušným orgánom v súlade s bodom 21.A.145 písm. c) bodom 2;

3. povinnosti a zodpovednosť manažérov podľa bodu 21.A.145 písm. c) bodu 2 vrátane záležitostí, o ktorých môžu priamo rokovať s príslušným orgánom v mene organizácie;

4. organizačná schéma s údajmi o prislúchajúcej zodpovednosti manažérov podľa požiadaviek bodu 21.A.145 písm. c) bodov 1 a 2;

5. zoznam personálu vykonávajúceho osvedčovanie podľa bodu 21.A.145 písm. d);

6. všeobecný popis zdrojov pracovnej sily;

7. všeobecný popis prevádzkových zariadení nachádzajúcich sa na každej adrese uvedenej v osvedčení o povolení organizácie(-í) na výrobu;

8. všeobecný popis rozsahu práv výrobnej(-ých) organizácie(-ií), zodpovedajúci podmienkam povolenia;

9. postup oznamovania organizačných zmien príslušnému orgánu;

10. postup zmeny a doplnenia popisu výrobnej organizácie;

11. popis systému kvality a postupy podľa požiadaviek bodu 21.A.139 písm. b) bodu 1;

12. zoznam cudzích podnikov uvedených v bode 21.A.139 písm. a);

▼M3

13. ak sa majú vykonať letové testy, príručka prevádzky letových testov, v ktorej sa vymedzujú stratégie a postupy organizácie v oblasti letových testov. Príručka prevádzky letových testov obsahuje: i) opis postupov organizácie pre letový test vrátane zapojenia organizácie vykonávajúcej letový test do procesu vydávania letových povolení; ii) politiku zostavovania posádky vrátane jej zloženia, odbornej spôsobilosti, vycvičenosti a obmedzení času letu v súlade s dodatkom XII k tejto prílohe I (časť 21), podľa potreby; iii) postupy prepravy nečlenov posádky a postupy výcviku na letové testy, podľa potreby; iv) politiku riadenia rizík a bezpečnosti a súvisiace metodiky; v) postupy určenia povinných prístrojov a vybavenia na palube a vi) zoznam dokumentov, ktoré sa musia vyhotoviť k letovému testu.

▼B

b) Popis výrobnej organizácie sa podľa potreby zmení a doplní tak, aby obsahoval aktualizované popisné údaje, a kópie zmien a doplnkov sa poskytnú príslušnému orgánu.

21.A.145. Požiadavky na povolenie

Výrobná organizácia musí na základe informácií predložených v súlade s bodom 21.A.143 preukázať, že:

a) vzhľadom na všeobecné požiadavky na povolenie sú prevádzkové zariadenia, pracovné podmienky, vybavenie a nástroje, procesy a príslušné materiály, počet a spôsob